Izvor: eKlinika.rs, 28.Jul.2021, 13:06\n>> Pročitaj celu vest na sajtu eKlinika.rs << /> Prednosti neoađuvantne hemoterapije Ponekad je pre primarnog lečenja karcinoma potrebno da osoba prođe kroz hemoterapijski tretman sa ciljem da se tumor smanji, utiče na povlačenje metastaze ako postoje, ili da se omogući da operacija bude dostupnija. Onkolozi, takođe, koriste ovu vrstu hemoterapije i kada je tumor preveliki za operaciju, ili ako pritiska druge vitalne organe.\nVisoka efikasnost kod pojedinih vrsta karcinoma Studije pokazuju da određene vrste karcinoma posebno dobro reaguju na ovaj vid hemoterapije, a lečenje je ponekad toliko efikasno da smanjuje šanse i za pojavu recidiva.\nKako se daje ovaj vid hemoterapije Načini na koje lekari mogu da primene tj.plasiraju neoađuvantnu hemoterapiju zavise od više faktora, uključujući vrstu i stadijum raka, kao i vrstu lekova koje je propisao onkolog. Najčešće je to intravenski put.\nSličnosti i razlike između ađuvantne i neoađuvantne hemoterapije Onkolozi obično koriste neoađuvantnu hemoterapiju kako bi povećali šanse da primarni tretman, kao što je operacija, bude što efikasniji. Takođe ga koriste i za testiranje i procenu reakcije osobe na različite lekove koji mogu da pomognu. Ađuvantna hemoterapija, sa druge strane, praktično ubija ćelije raka koje mogu ostati u telu nakon primarnog tretmana (hirurške intervencije).\nKoji su neželjeni efekti i mogući rizici Svi vidovi hemoterapije mogu da daju sledeće nus-pojave:\nmučninu ili povraćanje gubitak kose promene na noktima ili koži gubitak apetita promenu težine dijareju ili zatvor rane u ustima umor Postoje lekovi koje lekari mogu da prepišu za kontrolu određenih neželjenih efekata kao što je povraćanje, a sve ove pojave nestaju uglavnom odmah nakon završetka hemoterapije.\nPlodnost i hemoterapija Hemoterapija može prouzrokovati ranu menopauzu ili probleme sa plodnošću, i zbog toga lekari imaju poseban oprez u smislu preporučivanja lekova određene klase za koje je potvrđeno da mogu da naškode funkciji jajnika.\nČlanak Neoađuvantna hemoterapija pomaže kod karcinoma, ali ima i neželjenih efekata se pojavljuje prvo na eKlinika.


Vodič kroz otvorene podatke\n“Vodič kroz otvorene podatke” je nastao sa idejom da bude izvor informacija za sve one koji se bave otvaranjem i/ili korišćenjem otvorenih podataka u Srbiji. Vodič daje pregled osnovnih pojmova u vezi sa otvaranjem podataka, od definicije otvorenih podataka preko njihove upotrebe, Portala otvorenih podataka kao centralnog mesta gde se objavljuju podaci koje državna uprava otvori, do zakonodavnog okvira koji uvodi pravo na otvorene podatke ali i obavezu državne uprave da ih čini dostupnim. Najzad, Vodič nudi pregled aktera, resursa i alata dostupnih u ekosistemu otvorenih podataka u Srbiji.\nProgram Ujedinjenih nacija za razvoj (UNDP) podržava razvoj ekosistema otvorenih podataka, kroz stimulaciju ponovne upotrebe otvorenih podataka, promovisanje različitih slučajeva upotrebe i koristi od otvorenih podataka i izgradnju kapaciteta različitih zainteresovanih strana za otvaranje podataka, i njihovu ponovnu upotrebu. Publikacija je nastala u okviru projekta “Otvoreni podaci – otvorene mogućnosti”, koji partnerski sprovode Kancelarija za informacione tehnologije i elektronsku upravu i UNDP, uz podršku Fonda za dobru upravu Ujedinjenog Kraljevstva i Svetske banke.\nOva studija zasnovana je na sveobuhvatnoj analizi sprovedenoj u cilju utvrđivanja i procene različitih rešenja zasnovanih na prirodi (RZP), njihovih veza sa posledicama klimatskih promena, kao i njihove primenljivosti i značaja za Republiku Srbiju. Studija bi stoga trebalo da doprinese izveštajima koje je Srbija u obavezi da podnosi prema Okvirnoj konvenciji UN o promeni klime (UN Framework Convention on Climate Change, UNFCCC) i Evropskoj uniji (EU), te povećanju svesti o efektima klimatskih promena, a time i opštim naporima Vlade Republike Srbije u borbi protiv klimatskih promena.\nIzveštaj o globalnoj proceni stanja biodiverziteta i ekosistemskih usluga\nIzveštaj predstavlja prvu kritičku procenu u poslednjih 15 godina (od objavljivanja Milenijumske procene ekosistema 2005. godine) i prvu procenu koju je međuvladino telo ikada izvršilo o stanju i trendovima u prirodi, društvenim uticajima ovih trendova, njihovih direktnih i indirektnih uzroka i što je najvažnije, akcijama koje je još uvek moguće preduzeti za bolju budućnost svih. Ove složene veze ocenjene su korišćenjem jednostavnog, ali sveobuhvatnog okvira koji odgovara širokom spektru zainteresovanih strana, jer prepoznaje različite poglede na svet, vrednosti i sisteme znanja.\nUticaj klimatskih promena na proizvodnju voća i povrća u Centralnoj Srbiji\nPoljoprivreda u Srbiji se već suočava sa značajnim gubicima usled klimatskih promena. Učestale suše i periodi sa visokim temperaturama i ekstremnim padavinama već su uticali na prinose (npr. suša u 2012. godini dovela je do smanjenja prinosa i prouzrokovala gubitak procenjen na 2 milijarde dolara). Projekcije klimatskih promena pokazuju da možemo očekivati dalje smanjenje snežnih padavina, porast letnjih temperatura i smanjenje letnjih padavina. Da bismo bolje razumeli uticaje klimatskih promena na poljoprivredni sektor (posebno proizvodnju voća i povrća), kao i potencijal adaptacije poljoprivrednika na uticaje klimatskih promena, sprovedeno je istraživanje koje je uključilo 600 poljoprivrednika u 15 gradova/opština Centralne Srbije: Aleksinac, Leskovac, Malo Crniće, Merošina, Paraćin, Pirot, Smederevo, Smederevska Palanka, Valjevo, Velika Plana, Veliko Gradiste, Žabari, Zaječar, Kruševac i Požarevac.


Oproštaj od CSKA - Bambi poveo pesmu i napustio Moskvu!\nSrpski internacionalac Zoran Tošić u subotu se oprostio od navijača moskovskog CSKA. Nakon sedam godina provedenih u moskovskom CSKA Zoran Tošić je ovoga leta odlučio da "digne sidro" i karijeru nastavi u nekom drugom klubu. Srpski internacionalac… »\nDvojac Pari sen Žermena zablistao na društvenim mrežama povodom sage "Nejmar"\nVeć neko vreme kruži priča da će Brazilac u rekordnom transferu pojačati redove "Svetaca", a svoj komentar na to imala su i dva fudbalera francuske ekipe. Iz dana u dan u medijima "iskaču" nove informacije povodm prelaska Nejmara u redove Pari sen… »\nSportske.net: Da li je ovo realno - Obamejang "namignuo" evropskom gigantu!?\nItalijan sudi u Humskoj!\nArbitar koji se već pola decenije nalazi na listi sudija koje dele pravdu u Seriji A delegiran je za prvi meč trećeg kola kvalifikacija za Ligu šampiona između Partizana i Olimpijakosa. Evropska kuća fudbala delegirala je arbitre za prve utakmice… »


File predao nacrt okvira za pregovore telima EU\nEvropski komesar za proširenje Štefan File poslao je danas nacrt okvira za pristupne pregovore sa Srbijom konsultativnim telima EU i sprema se da za manje od dve nedelje poseti Beograd, rekao je Tanjugu Fileov portparol Peter Stano.\nPojedini mediji u Srbiji pogrešno su naveli da će File danas dostaviti nacrt okvira nadležnim telima u Srbiji, što nije tačno jer se radi o internoj proceduri unutar Komisije, objasnio je Stano za Tanjug.\nPosle konsultacija, finalna verzija nacrta naći će se pred zemljama članicam, a radne grupe Saveta će ga usvojiti.\n“Očekujemo da se to dogodi pre letnje pauze”, rekao je Stano.\nOn je najavio da će komesar File za manje od dve nedelje doputovati u Beograd, kako bi sa predstavnicima vlasti razgovarao o nastavku priprema za pristupne pregovore.\nNadamo se da će skrining početi čim prodju godišnji odmori, istakao je Stano.


Mladen Bosić: Vrijeme je za bolji i dostojanstven život | Radio Trebinje\n21 јула 2018, 3:53 AM\n28. септембра 2014., 15:08\nBANJA LUKA | SDS ima konkretan set mera koje će omogućiti poboljšanje standarda građana odmah nakon izbora. Plan je pripreman godinu dana, a u njegovoj izradi učestvovali su ekspertski timovi iz svih oblasti, i poseban je akcenat stavljen na ekonomiju, kaže predsednik SDS Mladen Bosić.\nOn naglašava da u Republici Srpskoj treba da bude dobro za sve, a ne samo za nekolicinu onih koji su sada na vlasti zbog čega je potrebno promeniti svest i način razmišljanja u RS.\n“Moramo raditi za zajednički interes, a ne za lični interes i interes svojih porodica, kao što je to postalo normalno u RS. Promene moraju doći odmah kako bi svi živeli normalno i da bi naša deca imala normalno društvo i državu”, kaže Bosić i poručuje građanima da je sudbina RS u rukama naroda i da će upravo oni doneti odluku 12. oktobra.\nOn kaže da će Srpska i njeni građani videti rezultate ekonomskog programa SDS odmah po preuzimanju vlasti i njegovoj primeni. Bosić kaže da će se odmah rasteretiti kućni budžeti građana.\n“Prva takva mera biće ukidanje taksa na brojila domaćinstava u RS koja iznosi 10 KM, što će svakoj porodici uštedeti 120 KM godišnje. Ukinućemo porez solidarnosti koji plaćaju preduzeća i radnici preko svojih plata jer smatramo da nije primeren ovom trenutku. Ukinućemo povećanje taksa na vozila i poreza na oružje koje je posle poplava uvela ova vlada. To je postiglo suprotan efekat, pa su pojedini građani već počeli da registruju vozila u Federaciji. Uvešćemo dve stope PDV, nižu na životne namirnice i lekove, a višu na luksuznu robu”, kaže Bosić.\nDalje, navodi da je dugoročan cilj nove vlasti podizanje udela proizvodnje u bruto društvenom proizvodu sa sadašnjih osam na dvadeset odsto.\n“To je cilj koji naše društvo sebi mora postaviti i da pređe od sistema koji živi od zaduživanja u društvo koje treba da živi od svoga rada. Sva preduzeća moraju imati iste šanse na tržištu i neće postojati povlašćeni sloj preduzeća koja imaju monopol kao što je to sada slučaj. Razbićemo sve vrste monopola koji ekonomiju vuku na dno, a to ćemo uraditi u roku od dva meseca od formiranja vlasti. Moramo da omogućimo bolju konkurentnost i privučemo investitore. Svima nam je poznato da se sada preduzeća iz RS sele u Federaciju zbog boljih uslova poslovanja”, kazao je lider SDS.\nOn kaže da i državni aparat mora da sledi sudbinu građana, jer ako je njima teško onda se moraju postići uštede na svim nivoima i to mora biti sprovedeno odmah.\nKao prioritet nove vlasti Bosić navodi i borbu protiv korupcije, dodajući da će za tu namenu biti formirana Agencija za borbu protiv korupcije. Ističe da će samo kroz borbu protiv korupcije biti smanjen odliv sredstava od 200 miliona maraka i da će u prvoj godini nova vlast za 20 miliona KM smanjiti javnu potrošnju.\n“Moramo razbiti uvozne lobije kako na nivou BiH, tako i na nivou RS. Oni su izrazito jaki i zato moramo naći načina da zaštitimo domaću proizvodnju. Nešto od toga je pokušao da uradi ministar Mirko Šarović, koji je naišao na ogroman otpor i iz toga smo izvukli velike pouke”, kazao je Bosić.\nBeograd se priprema za doček Putina\nMisa u čast Svetog Mihovila


Nakon Drvara, firma iz Srbije mogla bi investirati i u Hercegovini - epiCentar INFO\nNakon Drvara, firma iz Srbije mogla bi investirati i u Hercegovini\nMinistar privrede i preduzetništva Republike Srpske Vjekoslav Petričević posjetio je danas kompaniju Јumko u Vranju u Srbiji radi mogućnosti intenziviranja saradnje i nastavka ulaganja Јumka u tekstilni sektor Republike Srpske.\nPetričević je rekao Srni da je tokom susreta sa generalnim direktorom kompanije Branislavom Trajkovićem razgovarano o dosadašnjim aktivnostima vodeće tekstilne kompanije iz Srbije i budućim planovima koji će se ogledati u otvaranju novih proizvodnih pogona u Republici Srpskoj.\n– Naša saradnja je u protekle dvije godine bila intenzivna i na obostrano zadovoljstvo. U budućnosti je cilj da kroz zajedničku saradnju obezbijedimo tržište širom Evrope i svijeta i realizujemo otvaranje novih pogona `Јumka` u Republici Srpskoj – rekao je Petričević.\nPetričević je dodao da se, nakon posljednje zajedničke sjednice vlada Srbije i Republike Srpske, saradnja produbljuje i da je u toku realizacija projekta ulaganja u infrastrukturu Podrinja, što će biti od koristi stanovništvu sa obje strane Drine, te naveo da je, radi privlačenje investitora i ekonomskog razvoja ovog kraja, za ove namjene izdvojeno 10,5 miliona eura.\nPetričević je ukazao i na mogućnost saradnje sa kompanijom Simpo iz Vranja zbog činjenice da drvna industrija ima veliki udio u privredi Republike Srpske.\nGeneralni direktor kompanije Јumko Branislav Trajković podsjetio je da je početkom 2020. godine, uz posredovanje predsjednika Srbije Aleksandra Vučića, Јumko otvorio fabriku u Drvaru u koju je uloženo 500.000 eura i zaposleno 100 radnika.\n– Od tada mi imamo izuzetno dobru saradnju sa Vladom Republike Srpske, konkretno sa Ministarstvom privrede i preduzetništva. Zajedničku saradnju svakog dana poboljšavamo, u smislu administrativne pomoći, pomoći u traženju tržišta, ne samo u Republici Srpskoj i BiH, nego i šire, tako da ćemo tu saradnju nastaviti u narednom periodu – rekao je Trajković.\nPetričević je zajedno sa Trajkovićem obišao proizvodne pogone Јumka, gdje se upoznao sa kompletnim procesom proizvodnje, od primarne do finalne, odnosno od proizvodnje pamuka do gotovih odjevnih predmeta, kao i izložbeni prostor gdje je predstavljena modna konfekcija i namjenski proizvodni program za vojnu industriju.\nTags: Drvar, firma, Hercegovina, investicije, Jumko, posao, Srbija\nPrevious Radović upitao Viškovića: „Ako su rezultati sjajni, zašto nas opet zadužujete“\nNext Zašto u BiH nema brendova i firmi koje u regiji postoje godinama?


Ivan Rakić – Klub Privrednika\nERNST &YOUNG D.O.O. BEOGRAD\nRukovodeći partner kompanije ERNST & YOUNG\n11070 Beograd, Španskih boraca 3\nTel: +38 11 1 20950804\nIvan Rakić je rukovodeći partner revizorsko-konsultantske kompanije EY (Ernst & Young) za Srbiju, Crnu Goru i Bosnu i Hercegovinu.\nCelu svoju profesionalnu karijeru proveo je u kompaniji EY gde je napredovao od pozicije pripravnika sve do rukovodećeg partnera.\nTokom petnaestogodišnjeg iskustva kao poreski savetnik kako stranim tako i domaćim klijentima, primarno se specijalizovao za pitanja poreza na dodatu vrednost (PDV), poreza na dobit preduzeća i međunarodnog poreskog planiranja.\nU svojoj bogatoj profesionalnoj biografiji savetovao je klijente koji primarno potiču iz oblasti industrije nafte i gasa, distribucije, telekomunikacije, proizvodnje hrane i pića i mnogih drugih delatnosti.\nRođen je u Kraljevu, 29. septembra 1978. godine, gde je završio osnovnu školu i prirodno-matematičku gimanziju. Diplomirao je na pravnom fakultetu Univerziteta u Beogradu, a celokupno profesionalno iskustvo je stekao kako razvijajući poresko odeljenje kompanije EY koje je lider trišta poreza Srbije,\ntako i kao lider projekta „EY Preduzetnik godine“ koji sada ima pet godina dugu tradiciju uspešnog sprovođenja u Republici Srbiji.\nIvan Rakić je 2007. godine postao najmlađi rukovodilac odeljenja kompanije EY u Evropi, dok je 2016. godine postao i najmlađi rukovodeći partner u regionu Centralne i Jugoistočne Evrope.\nU vreme mandata Ivana Rakića kao rukovodećeg partnera, kompanija EY proglašena je „Poslodavcem godine 2016“ u Republici Srbiji u kategoriji malih\ni srednjih preduzeća od strane Srpske asocijacije menadžera.\nPored angažmana u kompaniji EY, Ivan Rakić je član Upravnog odbora Saveta stranih investitora (FIC), takođe jedan je od članova Međunarodne fiskalne asocijacije (IFA) kao i njenog srpskog ogranka. Kao rukovodeći partner poreskog odeljenja kompanije EY u Republici Srbiji, Ivan Rakić čest je govornik panela\ni konferencija na temu sive ekonomije i značaja poslovanja malih i srednjih preduzeća u Republici Srbiji.\nKao ključ svoje vizije za dalji razvoj kompanije EY u Srbiji, Crnoj Gori i Bosni i Hercegovini, koja trenutno broji preko 250 profesionalaca, Ivan Rakić navodi pružanje usluge izuzetnog kvaliteta koje će omogućiti klijentima kompanije da efikasnije razvijaju svoje poslovanje.\nIvan Rakić je oženjen i ima dvoje dece.


Srbija na odgovoran način razmatra stavove iz Rezolucije EP\nMinistarka za evropske integracije u Vladi Republike Srbije Jadranka Joksimović izjavila je danas da Rezolucija Evropskog parlamenta o Srbiji - nije detaljan izveštaj o evropskim integracijama naše zemlje, već je reč o redovnoj godišnjoj rezoluciji te evropske institucije.\nJoksimović je u izjavi za agenciju Tanjug objasnila da je to naizgled formalna razlika, a u stvari je i suštinska, imajući u vidu da Rezolucija ima konsultativni karakter i da u njenom sastavljanju, podnošenjem amandmana, učestvuju sve poslaničke grupe EP.\nPrema njenim rečima, i u ovom izveštaju, odnosno Rezoluciji EP, kao što je to bio slučaj i ranijih godina, ima i pozitivnih i snažno kritičkih ocena.\nOna je rekla da Srbija uvek na odgovoran i ozbiljan način primi k znanju stavove različitih političkih grupacija, ali isto tako veoma dobro zna koje su kritike prenaglašene, politički interpretirane i tendenciozno postavljene.\nMinistarka je istakla da se naše institucije uvek na isti način ponašaju kada je reč o saradnji sa Evropskim parlamentom u pripremi godišnje rezolucije.\nUvek im, u redovnoj komunikaciji, dostavljamo istinite, pravovremene i činjenično proverljive podatke o svemu što je postignuto u reformskom procesu, ali i o određenim kašnjenjima, naglasila je Joksimović.\nOna je ukazala na to da će se ovom rezolucijom veoma ozbiljno baviti resorni odbor Narodne skupštine, i dodala da će, prema najavama, biti održana posebna sednica parlamenta, na kojoj će poslanici razmatrati sadržinu tog dokumenta.


Prošle godine, te trofeje osvojili su Pešić, Đorđević, Šakota, Obradović, Lukajić i Aleksić, a sada...\nBarselona je po drugi put otkako se "Kari" vratio na kormilo ekipe osvojila španski Kup, a ovoga puta to je bilo u istinskoj drami. Real je pao u poslednjoj sekundi, a posle tih 94:93 navijači su priredili Svetislavu Pešiću iskrene ovacije, a on je i u samoj svlačionici umeo da slavi - na navijački način.\nŽeljko Obradović, Fenarbahče - Kup Turske\nStrateg čiji bi nadimak komotno, uz ono "Žoc" mogao da bude i "Čovek-trofej" nastavio je da baš to i opravdava. Novi pehar je osvojio sa Fenerbahčeom, ovoga puta pobedivši u finalu turskog Kupa Efes sa 80:70.\nTo mu je bilo prvi put od 206. da osvaja Kup Turske, a najviše takvih pehara ima iz Grčke, čak sedam kao kormilar Panatinaikosa, dok je Kup osvajao i na našem tlu - sa Partizanom je to učinio u sezoni 1991/1992.\nDragan Nikolić, Igokea - Kup BiH\nPrvi trofej otkako je Igokeu preuzeo Dragan Gagi Nikolić stigao je u klupske vitrine ovog kluba iz Aleksandrovca upravo zahvaljujući srpskom strategu. Nikolić je predvodio tim do ubedljivog trijumfa u finalu Kupa Bosne i Hercegovine, u kome su sarajevski Sparsi "počišćeni" sa terena - bilo je na kraju 78:63.\nPriču o srpskim trenerskim uspesima u evropskoj košarci ovoga puta privodimo kraju iz zemlje naših severnih komšija. Dragan Aleksić, bivši saigrač dva Dejana, Koturovića i Miškovića u ekipi subotičkog Spartaka, ponovo je, kao i prošle godine, osvojio Kup Mađarske. U reprizi finala iz 2018, Somabtelji je iznova pao, sada sa 92:83. Koliko je Aleksićeva ekipa bila dominantna, govori da je komotno mogla da dozvoli rivalu da u poslednjoj četvrtini ubaci maltene 40 poena (tačnije, bilo je 27:39), ali pobeda tima srpskog stručnjaka odavno nije dolazila u pitanje jer je Sombatelji dotad već bio pregažen.


Beta 1. februara 2021. 15:20\nNS je upitala nadležne u lokalnoj samoupravi zbog čega je uopšte raspisana javna nabavka za stajališta, kada su iz preduzeća Šumadija DOO u avgustu 2019. godine izjavili da su dobili taj posao.\n„Narodnjaci“ su naveli da je grad za kupovinu Šumadija DOO, bivšeg Šumadija DES-a, 2019. godine iz budžeta izdvojio 70 miliona dinara.\nKako se čulo na današnjoj konferenciji za novinare, „narodnjaci“ se protive tome da se gradski novac „preliva“ u privatne džepove, umesto u preduzeće koje je u vlasništvu grada, koje ima iskustvo u izgradnji stajališta i zapošljava osobe sa invaliditetom.\nKako su naveli, grad nije planirao da novac zadrži u okvirima lokalne samouprave, jer je raspisao tender koji nije bio potreban za angažovanje Šumadija DOO.\nPredsednik Gradskog odbora NS Boris Herman ocenio je da se „jasno može naslutiti da se dokumentacija pakuje za odredjenu firmu“ i da to pokazuju dodatni uslovi koje je naručilac naveo u tenderskoj dokumentaciji.\nHerman je ocenio da su suprotni „načelima zakonitosti i konkurentnosti, kao i da su diskriminatorski“.\nU NS su ocenili i da su stajališta „precenjena“, na osnovu uvida koji su imali u biznis plan JKP „Šumadija“.\nPredvidjeno je da se po stajalištu potroši u proseku 15.000 evra, odnosno da će se kod banke zadužiti za 1.500.000 evra.\nNa osnovu analize dokumentacije i uvida u cene kod proizvodjača širom Srbije, u NS su ocenili da se „jasno vidi da cena jednog stajališta ne može u proseku da predje vrednost od 10.000 evra“.\nGradjani i nadležni treba da se zapitaju gde odlazi razlika od ukupno oko 500.000 evra za 98 stajališta, navela je NS.


„Ipak razumljivo imajući u vidu da je u partiji koja ne poznaje demokratsko i građansko društvo i koja baštini fašisoidne stavove prema svemu onom što nema predznak DPS. Degutantno je zato ulaziti u bilo kakvu opširnu prepisku sa onima koji u 2018. godini po Crnoj Gori prave ratne rovove i vječito dijele građane“, ističe Miranović.\nKaže da DPS ni očajnički pokušaji ne mogu poštedjeti onoga što oni znaju da im je neminovnost – gubitak vlasti i poluga moći na svim nivoima.\n„Počelo je sa Budvom i Kotorom, nastavilo sa Herceg Novim i Beranama a nastaviće i sa predsjedničkim izborima“, naglasio je Miranović.\nPita Nikolića ima li većeg zločina prema zemlji od onih zbog kojih su dosada pravosnažno osuđeni neki od funkcionera DPS-a.\n„Od pljačke i rasipanja nacionalnog blaga i resursa u bescijenje. Od kontinuiranog osiromašenja građana u državi od 650.000 stanovnika koja ima sve resurse da svi u njoj žive dostojno od svoga rada“, kazao je Miranović.\nNaglasio je da „dok je Dritan Abazović govorio o euroatlanskim integracijama, Nikolićevi šefovi su švercovali duvan, napadali novinare i dovodili tajkune“.\nMiranović dodaje da nasuprot tome DPS-ovi puleni, poput megafona Nikolića, kada zatrube o drugima najčeće govore o sebi.\n„Tako slijepo tumaraju, mijenjajući ideologije u lovu na vlast, mijenjajući partnere i interesne grupacije a pritom pljačkajući i rasprodavajući sve što im dođe ruku. Zato gospodine Nikoliću tek kada naučite osnovne demokratske i postulate evropskih građanskih država, kada naučite da politički protivnik nije neprijatelj, moći ćete da budete dostojni komentara politike Građanskog pokreta URA“, zaključio je Miranović.


Kompanija iz Emirata ulaže 22 miliona evra, nova radna mesta - RTV Santos\nKompanija iz Emirata ulaže 22 miliona evra, nova radna mesta\nSednica Gradskog veća, kojom je predsedavao gradonačelnik Zrenjanina Simo Salapura, prva u novom sazivu, održana je danas u Baroknoj sali Gradske kuće. Na dnevnom redu našla se samo jedna tačka, ali od izuzetnog značaja za grad, a to je Utvrđivanje Predloga Odluke o usvajanju Predloga Projekta tretmana otpadnih voda u Zrenjaninu.\nIzvestilac po toj tački bio je Goran Rakić, koji je istakao da je reč o projektu koji je deo većeg, međudržavnog projekta, budući da je Republika Srbija zaključila Sporazum o saradnji sa Ujedinjenim Arapskim Emiratima. Na osnovu tog sporazuma, Ministarstvo poljoprivrede, šumarstva i vodoprivrede zaključilo je Memorandum o razumevanju koji se odnosi na tretman otpadnih voda, upravo sa kompanijom “Metito Utilitis”, nosiocem ovog projekta.\nUkazujući na značaj rešavanja ovog dugogodišnjeg problema u gradu, gradonačelnik Salapura istakao je da se i u Strategiji održivog razvoja Grada Zrenjanina ističe da je izgradnja centralnog postrojenja za prečišćavanje otpadnih voda jedna od kapitalnih i veoma bitnih investicija za naš grad.\n– Svedoci smo da je prethodna administracija radila na tome, a i sada smo u nastavku takvog zamaha, da imamo veliki razvoj stanogradnje, grad se širi, imamo nove industrijske i privredne pogone, što neminovno dovodi do povećanja količine otpadnih voda u našem gradu, koje se ispuštaju u Begej i to postaje ekološki rizično i neodrživo – naglasio je on.\nGradonačelnik je dodao je da je upravo zbog toga izgradnja centralnog prečistača otpadnih voda jedan od ključnih ciljeva infrastrukturnog razvoja, a ona se zasniva, pre svega, na ulaganju kompanije “Metito” iz Ujedinjenih Arapskih Emirata, u vrednosi od 22 miliona evra direktnih investicija.\n– Takva kompanija, osim što će doprineti boljem i zdravijem Zrenjaninu, ekološki održivijem, donosi visokokvalitetne tehnologije, s referencama poslovanja u 46 zemalja. Srbija je sada jedna od zemalja u tom nizu, a Zrenjanin prvi grad koji će se naći na toj mapi sofisticirane tehnologije, kada je u pitanju prečišćavanje otpadnih voda – rekao je još gradonačelnik Salapura.\nNaveo je da bi, kako je predviđeno, najkasnije za dvanaest meseci trebalo da počne izgradnja prečistača, a nakon toga, najkasnije dvadeset meseci da to postrojenje bude izgrađeno.\nPored svega, ukazao je Salapura, na postrojenju će biti zaposleno četrdeset ljudi, a prečistač će svojim kapacitetima moći da zadovolji sve potrebe za prečišćavanjem otpadnih voda u gradu – rekao je još gradonačelnik Simo Salapura. O ovoj tački izjasniće se i odbornici Skupštine grada, a sednica tim povodom biće održana narednih dana.\n„Metito Utilities Limited“ (MUL), kompanija registrovana u Dubaiju, Ujedinjeni Arapski Emirati (UAE), osnovana je 1958. godine, kao prva i najstručnija kompanija za preradu voda na Bliskom istoku. “Metito” grupa je trenutno vodeći globalni provajder kompletnih rešenja za upravljanje vodama. Od svog osnivanja izveo je preko 3.000 projekata na području desalinizacije, tretmana otpadnih voda i reciklaže, industrijske vode visoke čistoće i otpadnih voda, kao i ultrafiltracije i poliranja, na lokacijama širom planete.\nPrethodnoNovi način prodaje karata za predstave koje će se održati u Kulturnom centru\nSledećeHavarija na magistralnom vodu


Erdogan: Velike mogućnosti za investicije u Srbiji | Novosadski informativni portal 021\nErdogan: Velike mogućnosti za investicije u Srbiji\nPredsednik Turske Redžep Tajip Erdogan poručio je danas turskim privrednicima da u Srbiji imaju velike mogućnosti za investicije i istakao da dve zemlje imaju snažnu volju da unaprede svoje odnose i prošire saradnju na više oblasti.\nInfo 07.10.2019. | 22:44\nOn rekao da je kratkoročni cilj da trgovinska razmena dve zemlje dostigne dve milijarde dolara, a dugoročni da se ta suma poveća na pet milijardi.\nPredsednik Turske je rekao da je trgovinska razmena od 2010, kada je potpisan Sporazum o slobodnoj trgovini, porasla 200 odsto. U 2018. godini, koja je bila rekordna, trgovinska razmena je dostigla nivo od 1,2 milijarde dolara, a u prvih osam meseci 2019. godine 890 miliona dolara.\n"Ove godine smatram da ćemo prevazići rekord iz prošle godine. Ciljamo da ovu cifru dovedemo na dve milijarde dolara, kratkoročno, a onda na pet milijardi dolara dugoročno", rekao je Erdogan. Podsetio je da je Sporazum o slobodnoj trgovini iz 2010. godine revidiran prošle godine, a stupio na snagu u junu, te da se nada da će, zahvaljujući njemu, pored trgovinske razmene robe, biti uvećana razmena i u sektorima poput poljoprivrede, telekomunikacija, finansija, prevoza, saobraćaja, elektronske trgovine...\nErdogan je podsetio i da je danas u Beogradu razmenjeno više bilateralnih sporazuma i memoranduma iz različitih oblasti, bezbednosti, policije, nauke, vojne saradnje i privrede.\nKako je rekao, dve zemlje imaju trgovinsku saradnju koja je usponu i turske kompanije u Srbiji zapošljavaju 8.000 ljudi i to u mnogim sektorima - tekstilnoj oblasti, automobilskoj, bankarstvu i drugim. On je naveo da je broj turskih kompanija koje posluju u Srbiji dostigao 800, kao i obim investicija koji je 2011. iznosio milion dolara, a 2018. - 200 miliona dolara.\nErdogan je naveo da će se sutra održati ceremonija za šest fabrika i položiti kamen-temeljac za jednu, čime će, kako se slikovito izrazio, "biti dodata nova zlatna alka u turski lanac u Srbiji". Očekuje, takođe, da će se napredovati i u saradnji u oblasti građevinarstva, navodeći da će turski građevinari svoje bogato iskustvo preneti Srbiji i da će se uključiti u infrastrukturne projekte.\nPredsednik Aleksandar Vučić pozvao je danas turske investitore da dodatno ulažu u Srbiju, a srpske privrednike da investiraju u Turskoj. Istakao je da je turski predsednik Redžep Tajip Erdogan tokom njegove posete 2017. godine doneo velike promene u našu zemlju i region i nagovestio mnogo toga.\n"Mnogo toga smo promenili. Za dve godine kada budete došli, a nadam se da ćete doći za godinu, kada budemo obilazili radove na auto-putu gde ćemo prisustvovati početku radova, oni će biti pri kraju, kao i da ćemo moći da otvorimo obnovljeni put Novi Pazar – Tutin, da ćete moći da vidite drugačiju sliku, i to šta ste sve doprineli u Srbiji", kazao je Vučić otvarajući srpsko-turski poslovni forum.\nKazao je da u Srbiji ima mnogo mesta koja su gotovo zaboravljena i naveo Lebane, koje je 1991. imalo 29.000 stanovnika, a danas svega 17.000. "To mesto bi potpuno umrlo da tamo nije bilo turskog investitora. Isti slučaj je sa Vladičinim Hanom, Krupnjom, Malim Zvornikom, i mnogim drugim mestima u koje je malo ko želeo da investira", rekao je Vučić.\nPozvao je i srpske investitore da investiraju u Tursku. "Dobro došli, Turci, u Srbiju, a vi, dragi Srbi, izvolite u Tursku", poručio je on. Vučić je pozvao Srbe da investiraju u Tursku, iako, kako je primetio, neki govore kako je sada u Turskoj teško i čekaju neka bolja vremena. Kako je istakao, kada je Erdogan došao na vlast u Turskoj BDP po glavi stanovnika iznosio je 3.500 dolara, a on ga je "doveo" na 11.000.\nVučić je pozvao turske privrednik da investiraju u srpske banje, koje su, kaže, vrhunske, ponovio da se uskoro završava istočni krak Koridora 10 i da više neće biti nijedan metar ka Bugarskoj i Grčkoj a da nije auto-put.\n08.10.2019 • 16:36\nEvo sada će kada se svi migranti vrate iz Austrije i Nemačke u Srbiju Erdogan da im napravi fabrike.. samo da se ne vraćaju u Tursku.\n08.10.2019 • 09:18\nPa Srbski nazovi biznismeni ne ulazu ni u Srbiju a kamoli u Tursku samo u of sorry kompanije\n04.08.2020. Info 13


Raspisani javni pozivi za zapošljavanje i samozapošljavanje - Niške novine\nNaslovna strana » Raspisani javni pozivi za zapošljavanje i samozapošljavanje\nNiška filijala Nacionalne službe za zapošljavanje raspisala je javne pozive za programe i mere akcionog plana zapošljavanja za 2017. godinu. Iz budžeta Srbije izdvojeno je više od tri milijarde dinara.\nNacionalnim akcionim planom za zapošljavanje za 2017. godinu niškom birou iz državnog budžeta opredeljena su novčana sredstva u visini od dve milijarde i 800 hljada dinara i 550 miliona dinara za zapošljavanje osoba sa invaliditetom.\nLica koja se nalaze na evidenciji Nacionalne službe za zapošljavanje, a žele da pokrenu svoj privatni biznis imaju na raspolaganje 11 javnih poziva, dok se ostali odnose na poslodavce, rekao je direktor NSZ Niš Boban Matić.\n„U 2016. godini preko aktivnih mera zapošljavanja hiljadu i 800 ljudi dobilo je posao. U ovoj očekujemo da ta brojka bude veća. U prošloj godini bilo je veće interesovanje za naše prograe nego li godinu dana ranije“, kaže Matić.\nVeći broj zaposlenih Matić očekuje jer su lokalne samouprave izdvojile više sredstava. Prošle godine najveće interesovanje bilo je u kategoriji novog zapošljavanja. I ove godine se očekuje da će ono biti veliko iz kategorije teže zapošljivih lica.\n„Uskoro očekujemo potpisivanje sporazuma sa lokanim samoupravama vezanih za finasiranje lokalnih akcionih planova za zapošljavanje gde je svih sedam lokalnih samouprava na teritoriji koju pokriva filijala Niš (grad Niš, dve gradske opštine, Aleksinac, Svrljig, Merošina, Doljevac i Gadzin Han) za udruživanje sredstava. U 2017. godini biće raspisani i javni pozivi koji će se finansirati iz IPA programa“, dodao je on.\nZa pogram stručne prakse koja je sve popularnija među mladima, kvota za 2016. je bila za 200 lica 25 miliona dinara, dok je na kraju budžetske godine do posla došlo 350 nezaposlnih Nišlija, što je državu koštalo još dodatnih 25 miliona.\nNa evidenciji Nacionalne službe za zapošljavanje koju pokriva filijala Niš, bez posla je 45 hiljada ljudi, od čega samo u gradu Nišu 30 hiljada. Najviše je pravnika, ekonomista i lekara odnosno obrazovanih profila elektro i mašinske struke. Osobe sa III i IV stepennom stručne spremom čine 60 odsto svih nezaposlenih koji se nalaze na birou dok je visokoobrazovanih 11 odsto.\nObuke za tržište rada se ove godine ne finasiraju iz budžeta republike već iz IPA projekta. Trenutno je 100 takvih ljudi na tim aktivnostima, a drugi krug krenuće do kraja godine. Samo za osobe sa inavliditetom država će plaćati prekvalifikacije. Sporazum koji je potpisan 2014. godine vredan je šest miliona evra za projekat povećanja delotvornosti zapošljavanja.\n(Autor: Vladana Simić)\nTagoviNacionalna služba za zapošljavanjeNiš posaoNSZPosaoZapošljaanje\n08 jula 2018


Gradonacelnik: Nije trenutak da Brisel ublazi mere\nTanjug 20. avgusta 2021. 15:33\nBRISEL – Nije trenutak da briselski region ublaži epidemiološke mere protiv Kovid-19, rekao je gradonačelnik jedne od 19 briselskih opština Rudi Vervort.\nVervort će svoj stav o tome izneti na sastanku Konsultativnog komiteta koji će se održati danas popodne, piše Brisels tajms.\n„Uklanjanje ograničenja u regionu Brisela nije na dnevnom redu s obzirom na zdravstvenu situaciju. Ja ću se zalagati da mere ostanu na snazi prema trenutnoj ministarskoj uredbi. Brisel bi trebalo da pritisne dugme za pauzu jedno mesec dana, a zatim možemo ponovo da procenimo situaciju“, rekao je danas Vervort za radio Bel-RTL.\nNa sastanku se očekuje da će flamanski i valonski region napredovati u ukidanju mnogih ograničenja koja su postavljena u okviru „letnjeg plana“ protiv Kovid-19, dok Brisel zaostaje u nekim ključnim pokazateljima stanja epidemije.\nPrema podacima, u Flandriji i Valoniji je 70 odsto stanovnika vakcinisano dok je u Briselu to 60 odsto.\nRegion glavnog grada takođe ima nedeljno devet prijema u bolnice na 100.000 stanovnika, dok pokrajina Antverpen ima tri nova prijema, a provincija Lijež četiri.\nBerlin: Ugovor Australije novi poziv EU da ojaca suverenitet\nEU odložila pripremne razgovore sa SAD o trgovini\nEvropski sud: Rusija odgovorna za ubistvo Aleksandra…\nTalibani najavili da će se avganistanske učenice vratiti u…\nNekoliko zemljotresa uzdrmalo La Palmu, lava i dalje tece\nPlenković i Šmit danas na Banskim dvorima


Porcija sankcija za ovu nedelju: A Medjunarodnom krivičnom sudu ukinute! - Ekonomske Vesti\nPorcija sankcija za ovu nedelju: A Medjunarodnom krivičnom sudu ukinute!\n3. apr. 2021 5. apr. 2021 Dragoljub Bečić 0 Comments\nAdministracija američkog predsednika Džoa Bajdena ukinula je sankcije saradnicima Medjunarodnog krivičnog suda u Hagu, koje je uvela administracija prethodnog američkog predsednika Donalda Trampa juna 2020. godine.\nSankcije su ukinute tužiteljki Fatui Bensudi i šefu jednog od odeljenja Suda Fakisu Močočoku, a ukinuta su i vizna ograničenja uvedena nekim saradnicima Suda 2019.godine.\nSankcije su uvedene zbog postupaka koje je taj Sud imao nameru da vodi povodom dogadjaja u Avganistanu i Palestini.\nStejt department je ocenio da su te sankcije neodgovarajuće i neefikasne, ali da američke primedbe na rad Suda ostaju i trebalo bi ih rešavati dijalogom o spornim pitanjima.\n„Mi smo kao i ranije suštinski nesaglasni sa aktivnostima Medjunarodnog krivičnog suda u vezi sa Avganistanom i Palestinom“, saopštio je Stejt department.\nNaime, Medjunarodni krivični sud je svojevremeno objavio nameru da vodi istragu povodom mogućih krivičnih dela, koja su počinili američki vojnici u Avganistanu, kao i Izrael na okupiranim palestinskim teritorijama.\nKako prenosi AFP, američki predsednik Džo Bajden je u petak ocenio da on i dalje odbija istrage Suda protiv američkih gradjana ili gradjana savezničkih država koje nisu članice tog suda.\nIpak, nemački ministar inostranih poslova Haiko Maas je ocenio da odluka Stejt departmenta da ukine sankcije Medjunarodnom krivičnom sudu otvara prostor u kome neće biti nekažnjivih i vraća nezavisnost tom Sudu.\nFAZ podseća da sporazum o formiranju Medjunarodnog krivičnog suda nisu potpisale najveće svetske države: SAD, Kina, Rusija, ali ni Izrael.\nTako da se sudu prigovara da istrage vodi samo protiv državljana siromašnih država Afrike.\n← Egipćani traže milijardu dolara obeštećenja od broda Ever Given\nKoronavirus i Uskrs: Potrošnja jaja skočiće za pola? →


Republika / Spektakularne Seoske igre u opštini Majdanpek!\nponedeljak, 17. 6. 2019.| 16:09\nU godini kada proslavlja 50 godina tradicije održavanja Seoske olimpijade, opština Majdanpek bila je domaćin Seoskih igara Sportskog saveza Srbije, koje se po prvi put održavaju pod pokroviteljstvom najmasovnije sportske organizacije u našoj zemlji. Sportski karavan krenuo je sa terena Rudne Glave, ekipe iz 14 mesnih zajednica odmerile su snage kako u popularnim sportovima, tako i u onim tradicionalnim koje nemamo prilike često da vidimo.\nPuno smeha na Seoskim olimpijskim igrama\nNajviše pažnje privuklo je narodno rvanje, kao i nadvlačenje kanapa. Navijalo se veoma glasno za takmičare koji su se trudili da za što kraće vreme savladaju prepreke na poligonu narodnog višeboja ili pobede u nadvlačenju štapa. Odbojka i fudbal igrali su se do večernjih časova uz veliku podršku sa tribina. Partije šaha igrali su i stariji i mlađi, a svaki teren obišao je i Rista – maskota Sportskog saveza Srbije.\nEkipa iz zaseoka Krš odnela je pobedu i to po prvi put od kada se Igre održavaju u opštini Majdanpek. Drugo mesto pripalo je domaćinu – Rudnoj Glavi, dok je trećeplasirana ekipa Klokočevca. Sve tri ekipe pored medalja i pehara dobile su i lopte Sportskog saveza Srbije za fudbal, odbojku, košarku i rukomet za školu svoje mesne zajednice. Za ekipe Krša i Rudne Glave nema odmora – nastavljaju da treniraju za veliko finale koje će biti održano 31. avgusta. Na finalu će učestvovati i prvoplasirani i drugoplasirani iz Zaječara, Petrovca na Mlavi, Kraljeva i Valjeva:\nPehari su dodeljivani najboljima\n- Od ove godine odlučili smo da se pozabavimo još jednim segmentom, a to je organizacija takmičenja za rekreativce. Tome smo dodali i cilj da se sport promoviše i u manjim mestima, pa su Seoske igre bile logičan sled. Na ovaj način podstičemo mlade da se bave sportom, čuvaju tradiciju, starije da se rekreiraju, a sve to uz druženje koje smo u današnje vreme zapostavili zbog ubrzanog tempa života. Veoma smo zadovoljni kako je sve proteklo u Majdanpeku. Imaju i iskustvo i tradiciju, a verujem se da će i drugi gradovi i opštine uspešno organizovati takmičenje – rekao je generalni sekretar Sportskog saveza Srbije Goran Marinković i dodao – Veliko finale biće takođe na Rudnoj Glavi zbog proslave jubileja. Nadam se da ćemo sledeće godine imati duplo više mesta koja će organizovati takmičenje. Glavna nagrada biće izgradnja terena u opštini koja pobedi. Dugujemo zahvalnost i Ministarstvu omladine i sporta koji su podržali ovu ideju.\nOmiljena igra mnogih\nSrbija Sport Majdanpek Ostali sportovi seoske igre


RTCG - Radio Televizija Crne Gore - Nacionalni javni servis :: Svijet :: "Odgovorićemo na sankcije Zapada zbog Navaljnog"\n03. 03. 2021. 18:12 >> 18:12 0\n"Odgovorićemo na sankcije Zapada zbog Navaljnog"\nKremlj je danas upozorio da će Moskva uzvratiti na, kako je ocijenio, neosnovane i besmislene nove sankcije Zapada zbog navodne odgovornosti Rusije za trovanje opozicionara Alekseja Navaljnog i zbog njegovog nedavnog zatvaranja.\nAdministracija američkog predsjednika Džozefa Bajdena uvela je juče sankcije sedmorici ruskih zvaničnika među kojima je i šef ruske Federalne službe bezbjednosti (FSB) Aleksandar Bortnikov.\nTa odluka je koordinisana s Evropskom unijom koja je juče proširila svoje sankcije Rusiji.\nPortparol Kremlja Dmitrij Peskov je danas rekao da je uvođenje sankcija koje uključuju zamrzavanje računa sedmorice u bankama besmisleno, jer ruski zakon ionako zabranjuje zvaničnicima bilo kakav vid posedovanja imovine u inostranstvu.\n"Ti ljudi ionako ne putuju u inostranstvo i nemaju pravo da otvaraju račune u stranim bankama ili imaju bilo koju drugu imovinu", rekao je Peskov novinarima.\nDodao je da su sanckije "miješanje u unutrašnja pitanja Rusije" i da su "apsolutno neprihvatljive i nanose štetu već lošim odnosima".\nPeskov je upozorio da će Rusija odgovoriti na sankcije i pozvao se na poštovanje "načela reciprociteta u odnosima među državama".\nNavaljni, kritičar Kremlja, izdržava dvoipogodišnju kaznu zatvora jer je boravkom u Njemačkoj, gdje se oporavljao od trovanja za koje optužuje Kremlj, prekršio ranije izrečenu uslovnu kaznu.\nKremlj Rusija-SAD Aleksej Navaljni


Država pozvala ugostitelje da se jave za učešće u akciji podsticaja turizma - Vrnjačka Banja\nDržava pozvala ugostitelje da se jave za učešće u akciji podsticaja turizma\nHome > Važna obaveštenja > Država pozvala ugostitelje da se jave za učešće u akciji podsticaja turizma\nPosted on 22. juna 2015. 25. juna 2015. by Nebojša Alimpić\nPonedeljak, 22. 06. 2015.|13:28 | Izvor: Beta\nMinistarstvo trgovine, turizma i telekomunikacija pozvalo je danas sve zainteresovane ugostitelje da se do 30. juna prijave za učešće u akciji Vlade Srbije za podsticaj domaćeg turizma kroz subvencije za letovanje u Srbiji.\nMinistrastvo je pozvalo hotele, zdravstvene ustanove, kao i pojedince koji pružaju usluge u kategorisanim objektima domaće radinosti i seoskog turizma, da se prijave radi realizacije šeme dodele vaučera za subvencionisano korišćenje usluge smeštaja.\nPrecizirano je da će subvencionisano korišćenje usluge smeštaja u ugostiteljskim objektima biti moguće u trajanju od najmanje pet noćenja, izvan opštine, odnosno mesta prebivališta korisnika vaučera, a vaučerom neće moći da se plaća hrana i piće, zdravstvene ili druge usluge poput boravišne takse.\nNa ovaj poziv mogu se prijaviti svi ugostitelji sa teritorije Srbije, izuzev ugostitelji iz Beograda, Novog Sada, Niša i Kragujevca.\nPodeseća se da vrednost vaučera iznosi 5.000 dinara, što predstavlja maksimalni iznos sredstava koje građanin može jednom koristiti pri subvencionisanom korišćenju usluga smeštaja u ugostiteljskim objektima, bez obzira kolika je vrednost izvršene usluge smeštaja.\nVaučer se može koristiti od 1. avgusta do 20. novembra 2015. godine.\nObrasci prijava za učešće u realizaciji šeme dodele vaučera dostupni su na internet adresi Ministarstva koje će sačiniti listu ugostitelja koji su ispunili uslove za realizaciju šeme dodele vaučera i objaviće ih na svojoj internet strani.\nPotencijalni korisnik vaučera moći će da rezerviše smeštaj kod ugostitelja sa objavljene liste na osnovu čega će ugostitelj izdati potvrdu o rezervaciji koja je uslov za dodelu vaučera od strane Ministarstva.\nU slučaju da korisnik vaučera koristi usluge smeštaja u većem iznosu od iznosa vaučera, ugostitelju se refundira iznos u vrednosti vaučera, a u slučaju da je vrednost vaučera veća od vrednosti pruženih usluga smeštaja, refundira se iznos sredstava u vrednosti pruženih usluga smeštaja.\nUgostitelji mogu na svakih 15 dana, a najkasnije do 20. novembra 2015. godine, da dostavljaju Ministarstvu zahtev za refundiranje sredstava za vaučere realizovane u prethodnom periodu.\nRok za refundaciju sredstava ugostitelju je 30 dana.\nSve dodatne informacije zainteresovani mogu dobiti na internet adresi Ministarstva trgovine, turizma i telekomunikacija, kao i na brojeve telefona: 011/3122867 i 011/3139 853.


Foto: N.N. | Država će priređivačima morati da plati 120 miliona evra odštete\nZAKUPLjEN PROSTOR 17.07.2019 08:10\nPosljedice pogubnih izmjena Zakona o igrama na sreću kojim je u Republici Srpskoj uspostavljen monopol inostranih privatnih kompanija i legalizovano maloljetničko klađenje, snosiće njeni građani!\nCeh implementiranja protivustavnih propisa koštaće ih više od 120 miliona evra, budući da su priređivači i nadležnim sudovima u Briselu i Vašingtonu uputili niz tužbi, koje po svim pravnim načelima moraju da budu usvojene.\nNormativne izmjene kojima je Ministarstvo finansija pristupilo bez konsultacije sa stručnjacima iz industrije igara na sreću donijete su u korist austrijskoalbanskog lobija, pa ne čudi što su u direktnoj suprotnosti sa osnovnim stavovima Evropske unije o slobodnom tržištu, ukidanju monopola i fer konkurenciji, kao i sa dostignutim savremenim standardima u zaštiti igrača, ranjivih grupa i odgovornom priređivanju igara na sreću. Osim toga, zajedničko im je i to što pogoduju poslovanju nelicenciranih inostranih kompanija i procvatu sivog tržišta, a sve to na štetu domaćih priređivača igara na sreću. Usvajanje ovakvih regulatornih rješenja predstavlja i flagrantno kršenje Zakona o privatnim i stranim ulaganjima, ilustrujući stepen neodgovornosti političara koji su u stanju da najviše državne interese podrede ličnim.\nUredbom o uslovima za davanje saglasnosti "Lutriji Republike Srpske" za osnivanje preduzeća za priređivanje igara na sreću, kojom je zapravo beskrupulozno namješten tender za organizovanje elektronskih igara, precizirano je da za ove potrebe Lutrija može izabrati domaću ili stranu kompaniju koja, između ostalog, ima godišnji promet od nevjerovatne tri milijarde evra. Vlada RS je na ovaj način devastirala slobodno tržište i direktno prekršila pravo osnivanja preduzeća i slobodu pružanja usluga, bez kojih jedinstveno tržište EU ne može da funkcioniše. Legalizovanjem ekskluzivnih monopola vrlo određene privatne kompanije narušen je kvalitet usluga koje pružaju priređivači, kao i konkurentnost tržišta bez kog nema privrednog rasta.\nNa prošlonedjeljnoj Konferenciji Evropske organizacije za pravo igara na sreću, održanoj u Banjaluci pod nazivom "Nova regulatorna rješenja u igrama na sreću jugoistočne Evrope: Uticaj na standarde odgovornog priređivanja igara na sreću, specijalista za pravo igara na sreću, zaštitu konkurencije i tržišta EU" Piter Pepe objasnio je da su posljedice ovakvog državnog intervencionizma toliko dalekosežne da se njima bavio i Evropski sud pravde.\nPrema njegovom stavu, formulisanom u čuvenom predmetu "Gambeli", država može ograničiti slobodu pružanja usluga isključivo ako je to u višem nacionalnom interesu, i to na dosljedan i nediskriminatoran način, što svakako nije slučaj onda kada se priređivanje igara na sreću povjerava kompanijama putem namještenih tendera naveo je Pepe.\nRazarajući efekat novousvojenog zakona odnosi se i na sistem zaštite maloljetnika, a oličen je u njegovim odredbama koje omogućavaju postavljanje terminala za igre na sreću u svim ugostiteljskim objektima, što je protivno ne samo osnovnim evropskim standardima zaštite maloljetnika, već i drugim članovima istog tog zakona. Tržišni uslovi koji pogoduju procvatu sive ekonomije onemogućavaju odgovorno priređivanje, zaštitu maloljetnika i prevenciju zavisnosti, što su inače proteklih mjeseci bili redovni argumenti zagovarača usvajanja novog Zakona o igrama na sreću.\nKao da sve to nije dovoljno poražavajuće i za pravni poredak i za ekonomiju Republike Srpske, izmjenama Zakona predviđeno je protivustavno ograničavanje kanala plaćanja na samo elektronsko plaćanje (za igre na sreću na internetu), koje takođe ugrožava domaće, a pogoduje inostranim nelicenciranim kompanijama.\nTo rješenje, koje je naknadno i Ustavni sud proglasio nezakonitim, podstaklo je i nastavlja da podstiče maloljetničko klađenje, budući da su se terminali nalazili čak i u dječjim igraonicama. Ozbiljnost posljedica takvih propisa ubrzo će osjetiti i RS, ukoliko hitno ne stavi van snage izmjene novog Zakona napominje Tatjana Šćepanović iz Udruženja "Montenegrobet".


Počela s radom aplikacija sa cijenama goriva u Srpskoj - FILTER\nMinistarstvo trgovine i turizma Republike Srpske pustilo je danas u rad besplatnu mobilnu aplikaciju za praćenje maloprodajnih cijena nafte i naftnih derivata na benzinskim pumpama u Republici Srpskoj.\n“Zahvaljujući aplikaciji, koja se može preuzeti Google Play prodavnici (http://skr.rs/zMpH), građani u realnom vremenu mogu da prate cijene goriva na više od 400 benzinskih pumpnih stanica širom Republike Srpske”, istakli su u Ministarstvu.\nU saopštenju se dodaje da Ministarstvo na ovaj način potrošačima u Republici Srpskoj omogućava da na transparentan način budu informisani o trenutnim cijenama goriva na benzinskim pumpnim stanicama, njihovoj snabdjevenosti i ponudi.\n“To će doprinijeti dodatnom poboljšanju prava potrošača kada je u pitanju kupovina ovog izuzetno značajnog energenta”, navodi se u saopštenju.\n“Napominjemo da su u prvim sedmicama moguće manje modifikacije na aplikaciji, u zavisnosti od toga kako će se ona ponašati nakon velikog broja preuzimanja”, istakli su iz Ministarstva.\nPrethodna Ministarstvo naložilo vraćanje učenika u Banjaluku; Obustavili realizaciju škole u prirodi\nSledeća Oproštaj od Mateja Periša u Beogradu, sahrana u Splitu


Dok je Đani čekao u kolima, Slađa je sa sinom Milošem ušla u porodilište "Narodni front" po unuka Nikolu i snajku Ninu, a svi su raspoloženi izašli iz bolnice.\nMiloš Trajković sa sinom\nNina Trajković je za "Blic" kratko poručila da se oseća odlično, a svi su odmah primetili da izgleda kao da se nije ni porađala, budući da i dalje ima vitku liniju.\nSlađa, Miloš i Nina su sa malenim Nikolom krenuli ka kolima u kojima ih je čekao Đani, međutim Nina je morala da se vrati u porodilište kako bi popunila određena dokumenta.\nRadiša Trajkovic Đani ispred porodilišta\nMiloš i Nina Trajković su, inače, sinu dali ime po Slađinom vanbračnom nasledniku Nikoli, koji živi u Americi.\nPevačica Slavica Ćukteraš ne krije da joj je najteži zadatak da ćerku izvede na pravi put, ali da se trudi da uvek bude tu za nju.


Berlinski samit o Libiji: Sprečimo 'novu Siriju'\nZastave učesnica samita u Berlinu, 19. januar\nPredstavnici više od 10 zemalja, uključujući Tursku, Sjedinjene Države i Rusiju, okupljeni su u Berlinu 19. januara kako bi pokušali da okončaju sukob u Libiji i spreče ono što za šta neki strahuju da može da rezultira ishodom nalik na sirijsku izbegličku krizu.\nPredsednici Turske, Francuske i Rusije i drugi svetski lideri ulestvuju u okviru sastanka koji podržavaju Ujedinjene nacije sa namerom da ubede spoljne sile da prestanu da podstiču sukob s trupama, oružjem ili finansijskom podrškom.\nOrganizatori razgovora u Berlinu izrazili su nadu da će se strane pojaviti sa željom za čvršćim prekidom vatre i obavezama da izbegnu sukob u ovoj severnoj afričkoj državi bogatoj naftom u kojoj živi oko 7 miliona ljudi. Očekuje se da će razgovorima prisustvovati i šef međunarodno priznate libijske Vlade nacionalnog jedinstva (GNA) Fajez al-Saradž i njegov rival, komandant Kalifa Haftar sa istoka Libije.\nSaradž je navodno je doveo u pitanje Haftarov dnevni red samo nekoliko sati pre sastanka, poručivši njemačkoj novinskoj agenciji dpa 19. januara da „dugogodišnje iskustvo čini da sumnjamo u namere, ozbiljnost i posvećenost druge strane, za koju svi znaju da traži ovlašćenja po bilo kojoj ceni. " Na putu za sastanak turski predsednik Redžep Tajip Erdoan pozvao je ostale lidere da ne "žrtvuju" nade za prekid vatre "ambicijama trgovaca krvlju i haosom".\nTursku i Rusiju kritikovali su UN i zapadni zvaničnici, koji kažu da su njihovi napori na naoružavanju saveznika doveli do pojačanog nasilja. Državni sekretar SAD Majk Pompeo prisustvuje u ime Sjedinjenih Država, dok će svoje predstavnike na razgovorima imati i Kina, Britanija, Italija, Egipat, Alžir i Ujedinjeni Arapski Emirati. Nacrt komunikea pozvao je suparničke strane da se suzdrže od neprijateljstava zbog naftne infrastrukture, izvestile su agencije.\nOni koji su odani Haftaru navodno su blokirali sve naftne luke u istočnoj Libiji. U nacrtu komunikea, kako se izveštava, stoji da je državna naftna kompanija sa sedištem u Tripoliju NOC jedini legitimni entitet koji može prodavati libijsku naftu.\nNesigurno primirje stupilo je na snagu 12. januara, a Haftar je napustio razgovore prošle nedelje u Moskvi bez potpisivanja sporazuma o prekidu vatre koji su predložile Moskva i Ankara.


Bruto domaći proizvod (BDP) evrozone jedva je porastao u drugom kvartalu 2019. godine, jer su ekonomije širom 19-članog bloka izgubile na zamajcu, a najveća, nemačka privreda, registrovala je pad.\nBDP evrozone porastao je za 0,2 odsto u drugom tromesečju, što je usporavanje u odnosu na rast od 0,4 odsto u prva tri meseca ove godine, saopštila je evropska služba za statistiku Evrostat.\nNa godišnjem nivou, ekonomija evrozone je porasla po stopi od 1,1 odsto u drugom kvartalu, što je u skladu sa procenama ekonomista, navodi britanska agencija Rojters.\nIndustrijska proizvodnja u evrozoni pala je u junu za 1,6 odsto u poređenju sa prethodnim mesecom, i za 2,6 odsto u odnosu na isti mesec prošle godine. Ekonomisti su predviđali manje oštar pad proizvodnje od 1,4 odsto na mesečnom i 1,2 odsto na godišnjem nivou.\nBroj zaposlenih u evrozoni je u drugom kvartalu porastao za 0,2 odsto u odnosu na prethodno tromesečje, a na godišnjem nivou za 1,1 odsto.\nRast industrijske proizvodnje u Kini najsporiji od 2002. godine


Francuski "Alstom" zainteresovan za isporuku sistema za metro\nTanjug 21. jula 2019. 12:14\nBEOGRAD – Vršilac dužnosti direktora JKP „Beogradski metro i voz“ Stanko Kantar izjavio je danas da je francuska kompanija „Alstom“ zainteresovana za isporuku voznih sredstava i sisteme – kontaktne mreže, mašinske elektrosisteme u okviru metroa.\nKantar za RTS kaže da je „Alstom“ zainteresovan za isporuku voznih sredstava i da to piše u dokumentu, ali da tu, dodaje, nije definisan građevinski deo.\nTaj građevinski deo trebalo bi da finansira Kina na osnovu ugovora o saradnji između dve zemlje.\nVrednost projekta je, kako je rekao ministar finansija Siniša Mali, četiri milijarde evra.\n„To je procenjena cena iz generalnog projekta koji je radila francuska kompanija ‘Ežis’ i mi tek treba da radimo objedinjenu cenu projekta koji će da definiše tačne vrednosti“, rekao je Kantar.\nOno što sledi, kaže, je da se uradi dobar geološki elaborat koji eventualno može da pokaže „da li imamo veće probleme nego što očekujemo, naveo je Kantar.\n„Pošto je Beograd već dosta izbušen tokom prethodnih decnija imamo sada već dosta dobre podloge“, ukazao je Kantar.\n„Sada je u postupku izgradnja hidrotehničkog rešenja Makiškog polja, jer tamo imamo Železnicku reku i Žarkovački potok, sliv površinskih voda sa Železnika i Žarkova. Treba da se uradi plan generalne regulacije šinskih sistema“, objasnio je Kantar.\nTakođe, naveo je, radi se elaborat zaštite životne sredine…\nKonačna trasa prve dve linije metroa je utvrđena – one će ići od Železnika do Mirijeva i od Mirijeva do Zemuna, ali planirana je i treća.\n„U planu generalne regulacije šinskih sistema biće definisana i trasa treće linije. Ono što nije pokriveno sa četiri linije BG-voza i dve linije metroa to je Banjica, Voždovac, Autokomanda, Prokop i to treba povezati trećom i naravno blokovi na Novom Beogradu, tako da je to cilj da se pokrije u jednom trenutku“, rekao je Kantar.\nSAD razmatraju tarife od 100% na više proizvoda iz EU


Otvaranje osme sezone kluba Barutana\nJedan od najpopularnijih beogradskih letnjih klubova, Barutana, ovog vikenda otvara osmu sezonu klupskih večeri. Ljubitelji elektronskog i alternativnog zvuka uživaće u muzici omiljenih lokalnih di-džejeva. U petak 4. juna od 19 časova do ponoći, za di-džej pultom će se smenjivati Ilija Đoković, muzički talenat sa veoma uspešnom internacionalnom karijerom, ponosni član Drumcode familije i nesumnjivo jedan od najboljih techno producenata sa naših prostora;\nKid Kimi koji se već deceniju unazad izdvaja po posebnom muzičkom spektru, dok u svojim setovima eksperimentiše sa najrazličitijim žanrovima, uvek u skladnoj fuziji ambienta, deep-a, dub-a, house-a i techno zvuka i mlada Lanna koja je odnela drugo mesto na prošlogodišnjem Let’s Mix It takmičenju, a od koje možemo očekivati melodic techno i progressive, uz eksperimentisanje i sa minimalom, deep-om, tech house-om.\nSledeće večeri, u subotu 5. juna, u istom terminu, za muzičku selekciju u klubu zaduženi su: Lea Dobričić, jedna od najpoznatijih regionalnih ženskih izvođača koja preciznom tehnikom miksanja, odabirom traka i neverovatnom elegancijom donosi neverovatnu količinu energije na dancefloor; Andrew Meller, producent koji je osvojio svetske top liste i bine velikih festivala poput UNTOLD-a i Amsterdam Dance Event-a, a zahvaljujući remiksu pesme “Born Slippy” ostavio je trag na globalnoj elektronskoj sceni i Katalina – pobednica prošlogodišnjeg Let’s Mix It takmičenja, koja preferira muziku koja se kreće od house-a do techna, energične ritmove, cross-genre setove i uvek je puna pozitivne energije koju stvara na stejdžu i deli sa publikom pri svakom njenom nastupu.\nKrajem juna očekuje nas i gostovanje Matadora, revolucionarnog umetnika sa blistavom reputacijom svestranosti.


Održan anti-NATO protest u Novom Sadu\nUčesnici anti-NATO protesta danas su sa Trgu slobode u centru Novog Sada od vlasti u Srbiji zatražili da ovog meseca raspiše referendum o sporazumu sa NATO i svaki vid saradnje sa tim paktom ocenili kao „veliku izdaju“. Nekoliko stotina okupljenih je na skupu zatražilo da referendum bude raspisan do 27. marta i poručilo da će, ukoliko ne bude raspisan, protesti biti nastavljeni u Beogradu. Učesnici protesta poručili su da bi saradnja sa NATO bila „veleizdaja“, zbog bombardovanja Srbije 2009. godine i da je jedino saradnja sa Rusijom prirodna, jer je „prijateljska zemlja“. Medju učesnicima protesta bile su pristalice pokreta Dveri i Demokratske stranke Srbije, a protest je podržao i studentski pokret Konkretna alternativa Srbije, kao i Srpski sabor „Zavetnici“. U centru grada bio je prisutan veći broj policajaca, a okupljeni su nosili desničarska obeležja, stranačke zastave i fotografije predsednika Rusije Vladimira Putina.


Peticija za uvodjenje pet friendly linija u GSP Beograd - Peticije.online\nPodeli na Fejsbuku (7747)\nPotpisi 5 023\nJedan sam od mnogih Beograđana koji su, uprkos zakonskim odredbama o transportu kućnih ljubimaca u vozilima GSP-a, prepušteni volji bahatih vozača i njihovoj naklonosti ili nenaklonosti ka životinjama. Mada pomenute odredbe predviđaju da u autobuse, u određenom periodu tokom dana, i poštujući bezbednosne i higijenske mere, mogu ući psi visine do 40 cm mereći od šapica do vrha leđnog grebena, samo protekle nedelje izbačen sam sa mojim ljubimcem iz jednog tramvaja i dva autobusa. Zabrinjvajuće je to što su mi putnici koji su bili tada prisutni rekli da je reč o vozačima, i da to nije prvi put da zaustavljaju vozila i isteruju vlasnike ljubimaca. S druge strane, prosjake, romske kvazi harmonikaše i pevače, i nasilnike galamdžije ne diraju, već dozvoljavaju tiraniju nad putnicima koji su kupovinom karte kupili i garanciju bezbednosti u vozilima GSP-a. Iskreno, hiljadu puta ugroženije osećam se od pomenutih predstavnika ljudskog, nego životinjskog roda. Osim toga što je psima, pre svega, urođena ljubav prema čoveku, oni imaju i svoje gazde koje su dužne da odgovaraju za njihovo ponašanje u javnosti. Ipak, kako shvatam da je nemoguće promeniti mentalitet većine, ovom peticijom predlažem moguće rešenje i apelujem na uvođenje posebnih pet friendly polazaka u okviru linija gradskog javnog prevoza. Ne mora da bude reč o svim linijama, već o onim za koje se proceni da su najpraktičnije i koje će nama ljubiteljima životinja omogućiti da se sa njima uputimo ka bilo kom delu grada - prošetamo Knez Mihajlovom, uz Dunav ili Savu, ili što je još važnije, da se bezbedno i bez rizika po životinju vratimo od veterinara autobusom, a ne pešice i to još posle nekog hirurškog zahvata. Nemamo svi automobile, novac za taksi i ne možemo uvek da se oslonimo na pomoć prijatelja. Zato vas molim da potpišete ovu peticiju kako bi i naši ljubimci mogli da uživaju u čarima srpske prestonice sa nama.\nDodajte peticiju "Peticija za uvodjenje pet friendly linija u GSP Beograd" ovom spisku\nSve vreme 2834 2574\n24 sati 584 790\nSve vreme 24888 20071\n24 sati 62 137\n24 sati 41 59\nSve vreme 210 187\n24 sati 33 59\n24 sati 17 19


Pomoći nerazvijenim opštinama – Nadlanu.com\nPomoći nerazvijenim opštinama\nBEOGRAD, 14. decembra 2010. (Beta) – Predsednik Srbije Boris Tadić ocenio je u utorak da je demografija najveći problem u razvoju Srbije i pozvao lokalne samouprave da pokažu inicijativu u rešavanju problema.\nTadić je na skupu o nerazvijenim područjima u Palati Srbija rekao da je najveći problem zemlje demografija, jer se mladi iseljavaju iz nerazvijenih područja.\nZaloživši se za reformu administracije, Tadić je rekao da treba obezbediti racionalnu državu, odnosno da se „mora pažljivo analizirati i selektovati gde ide novac koji se opredeljuje“ i da država treba da investira u one oblasti koje privatni sektor ne može da realizuje.\nOn je rekao da u najskorijem periodu moraju da se završe infrastrukturni projekti i dodao da je Srbija izgubila šansu da dobije bespovratna sredstva Evropske unije za razvoj infrastrukture i da sada mora da uzima kredite od evropskih banaka.\nMinistar bez portfelja i direktor Kancelarije za održivi razvoj nedovoljno razvijenih područja Sulejman Ugljanin je kazao da 48 opština spada u nedovoljno razvijene, što je jedna trećina ukupnog broja opština u Srbiji, navodeći da u njima živi 930.000 stanovnika.


Počela gradnja kovid bolnice u Kruševcu - KruševacGrad\nU kasarni “Rasina” u Kruševcu počela je gradnja kovid bolnice, kapaciteta 500 ležajeva. Investicija je vredna preko 1,7 milijardi dinara, a bolnica će biti izgrađena do 15.decembra\nKamen temeljac za novu bolnicu položili su premijerka Ana Brnabić, ministar zdravlja Zlatibor Lončar i ministar odbrane Aleksandar Vulin.\n– Ovde smo da obeležimo početka izgradnje jedne potpuno nove bolnice, gradimo je za potrebe eventualnog drugog talasa korona virusa u Srbiji, svi u svetu očekujemo da će tokom jeseni i zime biti još teža vremena. Pripremamo se za to, gradimo nove bolnice, otvaramo nove laboratorije za PCR testiranje, podižemo naše kapacitete kako bi nastavili da se borimo uspešno protiv ovog strašnog nevidljivog nepriatelja – kazala je Brnabić.\nPrema njenim rečima, ova investicija vredna je više od 1,7 milijardi dinara, kapacitet bolnice biće 500 ležajeva, a rok za završetak radova je 15.decembar.\n– Danas postavljamo kamen temeljac za kovid bolnicu u Kruševcu, u koliko situacija bude takva vakcina stigne brže, ili građani nastave da budu ovako disciplinovani kao što jesu u poslednjih nekoliko nedelja, pa ne bude bilo potrebe za ovom bolnicom kao kovid bolnicom , onda će to će biti moderna, multifunkcionalna bolnica , na usluzi građanima iz Kruševca i Okruga – rekla je premijerka.\nPremijerka se zahvalila zdravstvenim radnicima koji su, kako je kazala, na prvoj liniji borbe protiv korona virusa, kao i svim pripadnicima Vojske Srbije bez kojih, kako je navela, ne bi uspeli ovako uspešno da se borimo protiv virusa.\n– Od 16.marta oni su svakodevno angažovani kao podrška civilnim strukturama, našem zdravstvu, građanima ,lokalnim samoupravama, gradovima i opštinama. Pripadnici Vojske Srbije, od početak epidemije, angažovani su na pripremi i vođenju 11 bolnica u 6 gradova sa oko 5.500 ležajeva, to je sve ono što je nama obezbedila vojska – kazala je Brnabić, te se zahvalila i domaćoj firmi Termomont koje je, kako je rekla, u Beogardu na Karaburmi već pokazala da ume da radi brzo i efikasno i to ne u interesu profita, već države.\nMinistar odbrane Aleksandar Vulin kazao je da je zaključkom Vlade Srbije prostor na kome se gradi ova bolnica izuzet iz vojne imovine, da su objekti porušeni, otpisani, te da je sve stavljeno na raspolaganje građanima.\nNa mestu gde je započeta gradnja kovid bolnice, kako bi se prostor pripremio za izgradnju novog bolničkog kompleksa, u prethodnoj nedelju dana srušeno je 4.380 kvadrata postojećih starih objekata i preko četiri hiljade kubnih metara šuta.\nApel JKP građanima da ne bacaju maske gde stignu\nPremijerka o kandidaturi za novog mandatara: „Ime se još ne zna, odlučiće čovek koji ima ovlašćenja“\n09.09.2021 0 275\n08.09.2021 1 469\n27.08.2021 0 260\n26.08.2021 0 219\n26. septembra 2021., 02:44


"REŠAVAMO ISTOG DANA" Besplatna zdravstvena zaštita za đake, trudnice i porodilje iz Brčkog\nFond zdravstvenog osiguranja Brčko distrikta pokrenuo je svojevrsnu kampanju informisanja građana Brčko distrikta o pravu na besplatnu zdravstvenu zaštitu dece, trudnica i porodilja.\nDirektor Fonda Miodrag Todorović kaže da besplatnu zdravstvenu zaštitu koristi oko 30 lica iz ovih kategorija koji su izgubili ili to prvo ne mogu ostvariti po nekom drugom osnovu. Smatra da je to u odnosu na ukupan broj stanovnika Distrikt mali broj lica i da je razlog tome nedovoljna informisanost građana o njihovim pravima.\n- Siguran sam da u Distriktu imamo mnogo više dece, trudnica i porodilja koji su izgubili pravo na zdravstvenu zaštitu po nekom drugom osnovu, a mogu da ga ostvare podnošenjem zahteva direktno Fondu i mi to rešavamo istog dana - rekao je Todorović dodajući da je uz zahtev potrebno priložiti potvrde o prebivalištu i redovnom školovanju za đake i studente i trudnički karton za trudnice.\nPoziv za dostavljanje informacija o deci koja nemaju besplatno zdravstveno osiguranje upućen je i školama.\nU Javnoj zdravstvenoj ustanovi „Zdravstveni centar Brčko“ kažu da deca, trudnice i porodilje ostvaruju pravo na besplatnu zdravstvenu zaštitu i da su participcije ili ličnog učešće prilikom lečenja oslobođena i lica iz drugih kategorija i oboleli od određenih bolesti.\n- Prema naredbi direktora participcije su oslobođena deca do 15 godina, stariji od 65 godina, trudnice, stanja vezana za održavanje trudnoće i porođaja, određene psihijatrijske i zarazne bolesti, progresivne mišićne bolesti, multiple skleroze i niz drugih bolesti kao i kategorije RVI i njihove porodice, civilne žrtve rata - kaže Dušan Stokić, direktor brčanske bolnice.\nSmatra da na kvalitetniji način treba urediti listu lekova na koje osiguranici i pacijenti imaju pravo.\n- Bolnica ima listu po kojoj se nabavljaju lekovi. To je uređeno ugovorom sa Fondom koji nije dobar i očekujemo da ga zajedno analiziramo i izmenimo. Deo tog ugovora mora biti lista lekova na primarnom i sekundarnom nivou na koje pacijenti imaju pravo, a to sada nije slučaj - kaže Stokić.\nDirektor Fonda Miodrag Todorović najavljuje i pojačanu aktivnost Fonda zdravstvenog osiguranja kod poslodavaca kako bi osobama koja su zaposlena po ugovorima o povremenim i privremenim poslovima omogućili pravo na zdravstvenu zaštitu putem dobrovoljnog zdravstvenog osiguranja.\n- Zaposleni po ugovorima o privremenim i povremenim poslovima brišu se sa evidencije nezaposlenih i ne mogu putem Zavoda za zapošljavnje ostvarivati pravo na zdravstveno osigurnje, a ni po osnovu angažovanja ugovorom jer nije reč o radnom odnosu. Već smo sa nekoliko poslodavaca zaključili ugovore na osnovu kojih oni sa licima zaposlenim na povremenim ili privremenim poslovima potpisuju ugovor o dobrovoljnom zdravstvenom osiguranju koji u njihovo ime uplaćuju Fondu - pojasnio je Todorović dodajući da to mesečno iznosi 67,5 KM. Ugovorima o delu u Brčkom je angažovan veliki broj lica. Samo u prošloj godini za tu namenu isplaćeno je oko tri milion KM.\nVrednost ugovora 18 miliona KM\nDušan Stokić kaže da je vrednost godišnjeg ugovora JZU „Zdravstveni centar Brčko“ sa Fondom zdravstvenog osiguranja Distrikta oko 18 miliona KM.\n- Za lečenje osiguranika van Distrikta i u privatnim zdravstvenim ustanovama Fond izdvaja oko osam miliona KM, a za esencijalnu listu lekova oko šest miliona KM - kaže Stokić.


"NEVIDLJIVE UBICE IZ VAZDUHA" U Srbiji oko 4.500 divljih deponija, a odnos države prema otpadu KRAJNJE ZABRINJAVAJUĆ\n"Glupost epskih razmera - tzv. srpski nacionalni identitet - sastoji se od negativiteta - 'Srbi smo zato što nismo Hrvati, muslimani' i jedine POZITIVNE ODLIKE..."\nZahvaljujući zakasnelom povratku u tokove evropske istorije i spletu zamršenih istorijskih okolnosti, srpski narod i njegove crkvene i političke elite nemaju drugog izbora nego da žive - ne u simfoniji, kako to i političari i klirici vole da kažu - negu u simbiozi.\nAmerika nije trebalo ni da ide u Avganistan: Što je duže neka strana sila prisutna, to će HAOS BITI GORI\nJednom kad lokalne elite učinite zavisnim od novca i moći stranih okupatora, postaje skoro pa nemoguće napustiti neku zemlju a da to ne izazove haos u njoj. A što je duže neka strana sila prisutna, to će haos koji će uslediti biti gori.\n"NI ZA BOGA SE OVDE NE MARI" Mini-hidroelekrana na Šar-planini izazvaće POGUBNI EKOCID, a onda nam nema pomoći\nMeštane protivne barikadiranju reka ne tiče se kojoj državi zvanično ili nezvanično pripadaju, ni koje su oni lično nacionalnosti, oni bi samo da sačuvaju reku i preduprede pomor flore i faune.\nŠta raditi kada kompletnu vladu vaše zemlje čine LICA SA POTERNICE?\nUprkos činjenici da najvažniji deo kabineta čine ili osobe koje su tražene zbog terorizma ili izrazito militantni lideri, u Кabulu veruju da to neće biti prepreka međunarodnoj saradnji, tim pre što iz zemlje nisu otišli Rusi i Кinezi...


Delegati Doma naroda bez jedinstvenog stava o izvještaju Evropske komisije | Banjaluka.net\nDelegati Doma naroda bez jedinstvenog stava o izvještaju Evropske komisije\nDelegati u Domu naroda Parlamentarne skupštine BiH saglasni su da je članstvo u EU strateški cilj BiH, ali su iznijeli različita mišljenja o danas razmatranom Izvještaju Evropske komisije za BiH za 2015. godinu.\nSrpski delegat Nebojša Radmanović zamjerio je što raspravi o Izvještaju Evropske komisije za BiH za 2015. godinu nije prethodilo uvodno obraćanje predstavnika Savjeta ministara BiH i Delegacije EU.\n– Raspravljamo o možda najvažnijem pitanju za BiH, integraciji u EU koja je više od deceniju strateški cilj svih nas, a onda dođemo u situaciju da nema ko da podnese uvodno izlaganje- rekao je Radmanović, ocijenivši da je Kolegijum Doma naroda kriv što nema nikoga iz Savjeta ministara i Delegacije EU da predstavi izvještaj i da ocjenu gdje je BiH na evropskom putu.\nPrema njegovim riječima, izvještaj je katastrofalan, a opisne ocjene mogle bi se pretvoriti u brojčanu između jedan i dva.\n– Predaja aplikacije za članstvo u EU za nekoliko dana je bježanje od onoga što piše u Izvještaju- ocijenio je Radmanović.\nPredsjedavajući Kluba srpskih delegata Sredoje Nović smatra da se treba posvetiti pitanju kako da BiH napravi iskorak naprijed na putu evropskih integracija.\n– Irelevantno je šta je bilo, ako ne budemo razmišljali šta ćemo sutra- rekao je Nović i dodao da njemu ne smeta što sjednici ne prisustvuju predstavnici EU.\nPrema njegovim riječima, Savjet ministara je trebalo da otvori raspravu o Izvještaju i da se izjasni o okolnostima u kojima je BiH na putu evropskih integracija.\nPodsjećajući da je najveći dio obaveza iz evropskih integracija na entitetima, Nović je ukazao na značaj koordinacije između različitih nivoa vlasti.\nPredsjedavajući Doma naroda Ognjen Tadić rekao je da Kolegijum doma ne može uticati na specijalnog predstavnika EU u BiH da li će doći, te naveo da bi za sveobuhvatnu raspravu bilo potrebno i prisustvo predstavnika drugih nivoa vlasti koji treba da ispunjavaju zadatke koji su pred BiH na evropskom putu.\nSrpski delegat Dragutin Rodić istakao je da BiH evropske standarde treba da usvaja sebe radi i da se ponaša po njima.\nPredsjedavajući Kluba bošnjačkih delegata Halid Genjac smatra da slika iz Izvještaja Evropske komisije nije crna i ima napretka.\n– BiH je vraćena na evropski put, usvojena je Reformska agenda, počelo je njeno provođenje, entitetske vlade ostvarile su neke značajne reforme- ocijenio je Genjac.\nBošnjački delegat Sifet Podžić u ime Zajedničke komisije za odbranu i bezbjednost reagovao je na netačne navode iz Izvještaja Evropske komisije u vezi sa brojem održanih sjednica ove komisije u 2015. godine.\nDom naroda primio je k znanju Izvještaj i podržao prijedlog zaključka Komisije za odbranu i bezbjednost da se nacrti budućih izvještaja u dijelu koji se odnosi na rad parlamentarnih tijela dostavi tim tijelima kako bi ona mogla reagovati i ispraviti netačne navode.\nRazmatranje Akcionog plana za provođenje Reformske agende na nivou Savjeta ministara odgođeno je za iduću sjednicu, kako bi se obezbijedilo prisustvo članova Savjeta ministara, čija je sjednica bila u toku u vrijeme održavanja sjednice Doma naroda.\nOd Savjeta ministara biće zatraženo da za tu raspravu dostavi informaciju o provođenju Akcionog plana Reformske agende.


Revizija - O centru za reviziju\nCentar za reviziju i ekonomska istraživanja osnovan je pre skoro deceniju. Naš tim broji 13 zaposlenih, od kojih je 5 zaposlenih sa zvanjem licenciranog ovlašćenog revizora. Odlikuje nas profesionalnost, odgovornost, posvećenost klijentu i timski duh.\nČlanovi smo Međunarodne organizacije IFAC, Komore ovlašćenih revizora Srbije, Saveza računovođa i revizora Srbije, Udruženja poreskih savetnika Srbije.\nCentar za reviziju pruža usluge u različitim domenima poslovanja. Pored pružanja usluga iz oblasti revizije koja obuhvata reviziju finansijskih izveštaja i konsolidovanih finansijskih izveštaja, revizije projekata međunarodnih donacija i drugo, pružamo i usluge poreskih i finansijskih savetovanja u vezi praktične primene zahteva Međunarodnih računovodstvenih standarda, Međunarodnih standarda finansijskog izveštavanja, kao i računovodstvene usluge koje podrazumevaju kompletno vođenje poslovnih knjiga klijenata.\nIzrađujemo elaborate o transfernim cenama.\nPoštujući zakonska i etička načela, pružamo našim klijentima kvalitetne usluge, a naš tim uspeva da odgovori na svaki njihov zahtev, što rezultira veliki broj zadovoljnih klijenata kao i sve veći broj novih klijenata.\nGarantujemo visok nivo usluga i profesionalizma uz poštovanje rokova.\nRedovni smo posetioci svih edukacija organizovanih od prethodno navedenih udruženja i organizacija. Održavamo visok nivo kvaliteta svojih usluga, a takođe ulažemo u kontinuiranu edukaciju kako bi naši zaposlenih bili u korak sa svim izmenama u Zakonima, Međunarodnim standardima finansijskog izveštavanja, Međunarodnih računovodstvenih standarda i dr.


FoNet portal :: Pretraga / tagId=66267\nTag: asošijeted pres, Pogodaka: 5\nKremiranje žrtava kovida\nU indijskom mestu Guati preminule od virusa Kovid-19 kremiraju uz poštovanje epidemioloških mera zaštite, što je zabeležio fotoreporter agencije Asošijeted pres.\nGlavni grad Srbije pretvoren je u veliko gradilište u kome munjevito niču šoping centri, staklene kule i čitave stambene celine, asfaltiraju se ulice, prepravljaju trgovi i popravljaju kanalizacione mreže, nestaju zelene površine namesto kojih iz saksija raste drveće, dok kao kontrast u srcu Beograda za sada opstaju, kao zatočenici, domovi sazidani decenijama unazad, možda i pre čitavog veka - što se dobrim delom vidi na fotografiji Asošijeted presa.\nIgra odsjaja svetlosti\nFotograf Asošieted presa zabeležio je u Beogradu zanimljivu igru osjaja svetlosti u reci Savi u momentu dok iznad nje leti kormoran.\nCepivo na parkingu\nU Nemačkoj je u toku opšta imunizacija stanovništva protiv virusa Covid-19, a zdravstveni timovi izlaze u susret građanima dajući im cepivo i na parkinzima supermarketa, kao na fotografiji Asošijeted presa iz mesta Forchajm, na jugu zemlje.\nAP: Bajden pobedio\nKandidat demokrata Džozef Bajden, osvojivši najviše glasova u Pensilvaniji, prešao je prag od 270 elektorskih glasova potrebnih za pobedu na predsedničkim izborima u SAD, objavio je u subotu uveče Asošijeted pres (AP).


Slede odgovori na neka uobičajena pitanja o opciji „Poslednja ispravna konfiguracija“.\nŠta je opcija „Poslednja ispravna konfiguracija“?\nTo je opcija za pokretanje operativnog sistema Windows koja koristi poslednje sistemske postavke koje su ispravno funkcionisale. Svaki put kada isključite računar i kada se Windows uspešno isključi, važne sistemske postavke čuvaju se u registratoru. Ako dođe do problema, možete ponovo pokrenuti računar koristeći te postavke. Na primer, ako novi upravljački programgrafičke kartice izaziva probleme ili neispravna postavka registratora sprečava ispravno pokretanje operativnog sistema Windows, možete ponovo pokrenuti računar pomoću opcije „Poslednja ispravna konfiguracija“.\nNe, ova opcija utiče samo na postavke sistema i neće promeniti e-poštu, fotografije ili druge lične podatke na računaru. Na isti način, opcija vam neće pomoći da oporavite izbrisanu datoteku ili oštećeni upravljački program. Kako da pokrenem računar pomoću opcije „Poslednja ispravna konfiguracija“?\nUklonite sve diskete, CD-ove i DVD-ove iz računara, a zatim ponovo pokrenite računar tako što ćete kliknuti na dugme Start i potom na strelicu pored dugmeta Isključi, a zatim izabrati stavku Ponovo pokreni sistem.\nIzvršite jednu od sledećih radnji: Ako je na računaru instaliran jedan operativni sistem, prilikom ponovnog pokretanja pritisnite i držite taster F8. Taster F8 treba da pritisnete pre nego što se pojavi Windows logotip. Ako se pojavi Windows logotip, moraćete ponovo da pokušate da isključite i ponovo pokrenete računar.\nNa ekranu Više opcija za pokretanje koristite tastere sa strelicama da biste označili opciju Poslednja ispravna konfiguracija (više opcija), a zatim pritisnite taster Enter.\nAko računar ima više operativnih sistema, koristite tastere sa strelicama da biste istakli operativni sistem koji želite da pokrenete pomoću opcije „Poslednja ispravna konfiguracija“, a zatim pritisnite taster Enter. Windows će nastaviti sa normalnim pokretanjem.


Razmena optužbi opozicije i vlasti u Novom Sadu o planu za regionalnu deponiju – Poslovni portal o upravljanju otpadom i reciklaži\nBy Reciklaza.biz januar 23, 2020 januar 23, 2020\nNovosadski odbori Narodne stranke i pokreta „Dosta je bilo“ ukazali su na probleme odlaganja otpada u Novom Sadu, uz reakciju na analize da se na jednoj od pet najavljenih lokacija stvori regionalni centar za upravljanje otpadom.\nKako prenosi novosadski portal 021, u „Dosta je bilo“ navode da Čistoća već više od pet decenija otpad odlaže na deponiji pored Klise, bez upotrebne dozvole, te da otpadne materije zagađuju zemljište, podzemne vode, a pri sagorevanju i vazduh.\n„Deponija često gori, pri čemu isparavaju dioksini i furani, opasna jedinjenja koja izazivaju oboljenja poput dijabetesa, steriliteta, kancera… SNS za sedam godina nije imao volje ni da započne realizaciju ovog kapitalnog ekološkog projekta od najvećeg značaja za kvalitet života Novosađana. Umesto toga, iz gradskog budžeta milioni dinara slivaju se u kase preko 50 fantomskih NVO, koje se navodno bave ekologijom“, upozoravaju iz DJB i dodaju da su hidrološke procene dokazale visok nivo podzemnih voda na gradskoj deponiji, kao i da je ova lokacija vrlo blizu kuća i stanova, što lokaciju ne čini idealnom za namenu deponije.\n„Vlast, međutim, ne planira drugu, a od prošle godine na ovom mestu odlaže se otpad i iz sedam okolnih opština“, zaključuju u ovom pokretu.\nNarodna stranka: Lokacija pored Klise da se odmah izuzme iz planova\nNajava izgradnje regionalne deponije zabrinula je i Narodnu stranku, u kojoj poručuju da vlast, umesto rešenja, instalira novi problem, „sa mogućim katastrofalnim posledicama po zdravlje ljudi i životnu sredinu, pre svega na Klisi, Slanoj bari i Vidovdanskom naselju“.\n„Nakon održane javne rasprave i napisa u medijima, Narodna stranka traži hitnu reviziju plana, dodatna objašnjenja, kao i uključivanje šire stručne javnosti u rešenje ovog ogromnog problema. Iako je i laiku jasno o kakvom problemu se radi, dužni smo da ukažemo na manjkavosti i nelogičnosti u dosadašnjim odlukama i delovanjima SNS-a kada su zaštita životne sredine i klimatske promene u pitanju i dužni smo da obavestimo javnost o nekoliko ključnih problema u vezi sa planom Vučićevih diletanata, pre nego što bude prekasno. Pre svega, zahtevamo da se bezpogovorno pomenuta lokacija isključi iz razmatranja iz više razloga„, navode u Narodnoj stranci.\nKako poručuju, ova lokacija nebezbedna je za građane u neposrednoj blizini, a blizina elektroenergetske mreže visokog napona može predstavljati operativni i tehnički problem prilikom izgradnje regionalnog centra. Slično pokretu „Dosta je bilo“, i Narodna stranka upozorava na visok nivo podzemnih voda, ali dodaju i blizinu autoputa čime bi se, kako smatraju, potencijalno ugrozio ovaj pravac.\n„Upozoravamo da bi usvajanjem ovog plana Miloša Vučevića bila ubijena i poslednja nada da se Novi Sad može spasiti od ekološke katastrofe i poslednja mogućnost da dobijemo održiv u kvalitetan sistem upravljanja otpadom prilagođen našim potrebama“, zaključuju u ovoj opozicionoj stranci.\nSNS: Šta ste vi učinili da se problem reši?\nNa ove stavove dve opozicione opcije reagovala je Srpska napredna stranka, poručujući da ni Borislav Novaković, novosadski poverenik Narodne stranke, za četiri godine na čelu Novog Sada nije rešio problem odnošenja i selektiranja otpada i sanacije deponije.\n„Šta je Demokratska stranka za 12 godina, koliko je od 1996. do danas bila na čelu gradske vlasti, učinila da se ovaj problem reši? Jedino po čemu ih narod pamti kada je ekologija u pitanju je akcija ‘Očistimo Srbiju’ u kojoj su očistili novac sa računa Ministarstva za zaštitu životne sredine i strpali ga u privatne džepove. Gradski odbor SNS podseća da izgradnja regionalnog centra za upravljanje otpadom za region, koji čini sedam opština plus Novi Sad, traje preko 15 godina. Za vreme Borislava Novakovića i njegovih tadašnjih partijskih drugara iz Demokratske stranke na rešavanju ovog višedecenijskog problema urađeno je jedno veliko ništa. Planski dokument kojim se određuje lokacija za deponiju, bez bilo kakvih predhodnih istražnih radnji i procedura koje propisuje naše, ali i evropsko zakonodavstvo rađen je u vreme upravo Borislava Novakovića i njegovih proevropskih drugara. Iza njihove vlasti ostali su samo dva propala projekta za koje su istrage i dan danas u toku, ali i jedna propala projektna dokumentacija za izgradnju deponije samo za grad Novi Sad, koja naravno opet nije rađena u skladu sa zakonom. Koliko je to samo propalih šansi, a o novcu da ne govorimo, za vreme sposobnih kadrova Demokratske stranke“, navode naprednjaci.\nKako dodaju, otvorenom sastanku o planu kojim se predviđa izgradnja regionalnog centra nije prisustvovao niko iz Narodne stranke, a svi zainteresovani građani mogli su da se informišu o projektu.\nPodsetimo, kako je 021 izveštavao sa otvorenog sastanka o projektu regionalnog centra za upravljanje otpadom, u opticaju je pet potencijalnih lokacija a, kako je rečeno, najbliže i finansijski najostvarivije rešenje je lokacija tik uz sadašnju nesanitarnu deponiju.\nStručnjaci su osmislili plan koji podrazumeva zatvaranje postojećih nesanitarnih deponija u Novom Sadu, Bačkoj Palanci, Bačkom Petrovcu, Beočinu, Žablju, Srbobranu, Temerinu i Vrbasu, a potom izgradnju sanitarnih deponija, transfer stanica i reciklažnih dvorišta, nabavku neophodne opreme (kontejneri, kante, kamioni), uvođenje sistema „dve kante“ i sekundarne separacije, kao i uvođenje kompostiranja zelenog otpada (iz bašti i parkova). Sama sanacija gradske deponije sačekaće neko vreme.\nPrimarna separacija ambalažnog otpada u domaćinstvima u Pančevu\nJavna rasprava o izmenama Zakona o ambalaži i ambalažnom otpadu\nProizvođači kesa traže nov pravilnik\nOdbor za privredu i finansije Vlade Republike Srbije, na sednici od 20. februara 2020. godine, usvojio je Zaključak sa Programom...\nPrema procenama godišnje se u Srbiji proizvede ukupno 900.000 tona biorazgradivog otpada, odnosno 319kg otpada po stanovniku, navela je Đurđija...


RTCG - Radio Televizija Crne Gore - Nacionalni javni servis :: Kulturna galaksija :: Podrška projektu izrade drvenih barki\nKREATIVNA CRNA GORA 15. 06. 2019. 11:29 >> 11:30 0\nU okviru programa "Kreativna Crna Gora", koji je pokrenulo Ministarstvo kulture, podržaj je projekat "Platforma", Vitomira Vukovića iz Kotora, koji podrazumijeva izradu drvenih barki, koje su dio nematerijalne baštine Crne Gore.\nRezultat njegovog rada već je vidljiv, a cilj podrške kroz program "Kreativna Crna Gora" je da njegove drvene barke nađu put do tržišta.\nVitomir Vuković objašnjava kako proces izrade drvenih barki, prije svega, predstavlja kompleksan posao.\n"Drvena barka je jako komplikovan sklop i ima mnogo elemenata. I ako vi ne možete da vidite, odnosno da imate sliku kako će ta barka izgledati prije nego što počnete da je crtate, teško je napraviti nešto da valja. Postupak izrade je zanimljiv, a sve zavisi od komplikovanosti same forme, jer postoje softverska ograničenja – na računaru možete nacrtati svaku liniju, ali pitanje je da li je vi u prirodi možete saviti na taj način" kazao je Vuković.\nOn ističe kako se izradi barki posvetio iz ljubavi, te da će mu podrška putem programa "Kreativna Crna Gora" značiti mnogo u cilju daljeg unaprijeđenja proizvodnje.\n"Obezbjeđivanjem osnovnih uslova i sredstava za rad – prostora, opreme, promocije i sl. sa sigurnošću možemo reći da je Ministarstvo zajedno sa autorima, uspješno pokrenulo 10 novih biznisa u kulturi, čime želimo motivisati i druge umjetnike da se na pred stojeće konkurse prijave sa svojim inicijativma i idejama" navodi se u saopštenju Ministarstva.


JOVANOVIĆ protiv ideje o ZAJEDNIČKOM KANDIDATU zbog različitih stavova opozicije o KOSOVU i BiH! - Nova Borba\nČedomir Jovanović/ Foto: novosti.rs\nJOVANOVIĆ protiv ideje o ZAJEDNIČKOM KANDIDATU zbog različitih stavova opozicije o KOSOVU i BiH!\nLider LDP-a tvrdi da je opozicija nemoćna i bezidejna i da s toga forsira priču o zajedničkom kanidatu na predsedničkim izborima.\nPredsednik Liberalno demokratske partije (LDP) Čedomir Jovanović rekao je da opozicija nema zajedničkog kandidata za predsednika Srbije i da su navodni razgovori o tome alibi za nedostatak jasne politike.\n"Kakav će biti stav predsednika Srbije o Kosovu? Jeste čuli stav (Saše) Radulovića prema Kosovu? Koja je razlika odnosu DS i SNS prema Kosovu? Kakav je odnos prema Bosni? Prema Sandžaku? Reformama? Ljudskim pravima?", rekao je Jovanović.\nUpitan da li bi podržao Vuka Jeremića kao zajedničkog kandidata opozicije, Jovanović je rekao da LDP želi predsednika koji ima jasan stav o Kosovu i regionu, a koji je drugačiji od stava koji ima Jeremić i jasan stav o društvu u Srbiji, kojim se, kako je rekao, Jeremić nikada nije bavio.


UKTS - poseta regionalnim centrima i licenciranje 14.09.2020. - Regionalni košarkaški savez Istočna Srbija\nZa dobijanje punog Trenerskog paketa potrebno je izmiriti godišnju članarinu i kotizaciju za narednu sezonu. Uplatom samo prvog dela (godišnje članarine) dobija se osnovni Trenerski paket. Premium Trenerski paket sadrži: set seminara BCB 2020 i Trenerskih dana Borivoje Cenić, novo izdanje časopisa Trener, knjigu “Vežbe osnovnih elemenata košarke” u izdanju UKTS-a, trenerski planer za sezonu 2020/21 i trenersku majicu. Osnovni Trenerski paket sadrži: set seminara BCB 2020 i Trenerskih dana Borivoje Cenić i novo izdanje časopisa Trener.\nNapomene: Ukoliko se uplata vrši putem tekućeg računa, neophodno je da se ona uradi barem tri dana pre samog licenciranja kako bismo imali uvid u uplatu koja je izvršena.Treneri donose priznanicu na uvid i za sve trenere istog kluba ukoliko su platili putem tekućeg računa.


Građani Srbije moći će da letuju u Grčkoj uz potvrdu da su primili bilo koju vakcinu, uključujući i rusku i kinesku , kao i uz negativan PCR ili antigenski test, saopštili su danas nakon sastanka ministar turizma Republike Grčke, Haris Teoharis i ministarka Tatjana Matić.\nMinistar turizma Republike Grčke, i ministarka trgovine, turizma i telekomunikacija Republike Srbije Tatjana Matić danas su održali sastanak o saradnji tokom i posle pandemije koronavirusa.Potpisali su i Zajedničku izjavu o saradnji dva ministarstva tokom i posle pandemije.\nSve vakcine će biti prihvaćene za ulazak u Grčku i oni koji su vakcinisani biće usmereni u zelenu traku na granici, kako bi se gužve smanjile. Onima koji ne budu imali potvrdu o vakcinaciji, biće potreban negativan PCR test ili antigenski test.\nMinistar turizma Grčke Haris Teoharis, koji je u poseti Beogradu, i ministarka Tatjana Matić naveli su da će biti prihvaćene sve vakcine, i kineska i ruska, pored onih koje su već prihvaćene u Evropskoj uniji.\nTuristička sezona počinje 14. maja, odnosno tada se otvaraju granice, rekao je Teoharis.\n“Postoji mogućnost da zemlje koje imaju uspeh u imunizaciji, kao što je Srbija, budu uključene u naš pilot projekat gde ćemo možda pustiti njihove turiste i u aprilu. Ali to zavisi od zdravstvene situacije”, dodao je Teoharis.\nPrema rečima ministarke Tatjane Matić cilj je da se građanima Srbije omogući ulazak u Grčku i da se međusobno priznaju digitalni sertifikati i naglasila je da se nada će to uskoro I da se dogodi, odnosno da će turisti iz Srbije uskoro moći da uđu u Grčku.\nGrčki ministar turizma doputovao je u zvaničnu posetu Srbiji, tokom koje će imati niz sastanaka sa vladinim zvaničnicima i turističkim radnicima.\nPred dolazak u Beograd, Teoharis je nagovestio obnavljanje turizma pre ranije zakazanog datuma, 14. Maja.\nIzvor: N1, grčki mediji


NATO optužio Rusiju da dezinformiše zapadni Balkan - 21.12.2020, Sputnik Srbija\nRusija uz pomoć kampanja dezinformacija deluje protiv interesa EU i NATO-a na Zapadnom Balkanu, navodi se u pregledu Alijanse. 21.12.2020, Sputnik Srbija\nrusija, svet, vesti, nato, balkan\n17:04 21.12.2020 (Osveženo: 01:05 26.08.2021)\nRusija uz pomoć kampanja dezinformacija deluje protiv interesa EU i NATO-a na Zapadnom Balkanu, navodi se u pregledu Alijanse.\n„Bosna i Hercegovina, Crna Gora i Srbija su pod najvećim uticajem ruske informacione operacije koja pokušava da oslabi (uticaj) EU i NATO-a u regionu“, navodi se u dokumentu.\nKako tvrdi Alijansa, glavne dezinformacije koje Rusija širi preko medija na srpskom jeziku na zapadnom Balkanu, izražavaju se kroz „demonizaciju SAD i NATO-a, predstavljanju EU kao slabe i podeljene, u veličanju ruske vojne moći i superiornosti njene vakcine protiv kovid 19 i tvrdnji da su zapadni proizvođači vakcina korumpirani“, kao i u raspirivanju međuetničke napetosti.\n„Rusija je u propagandi koristila potencijal bilateralne saradnje sa slovenskom braćom, kako bi istovremeno slala signal Zapadu i osvajala srca i umove lokalnog stanovništva“, navodi se u dokumentu gde se kao primer ovakve aktivnosti pominju zajedničke vojne vežbe Rusije i Srbije.\nIpak, po mišljenju NATO-a, zapadni Balkan će, verovatno, nastaviti da bude „plodno tlo“ za širenje stranih dezinformacija zbog kombinacije spoljnih i unutrašnjih faktora.


Air Serbia zabeležila rekordne rezultate u oktobru - Aviatica\nAir Serbia zabeležila rekordne rezultate u oktobru\nAir Serbia ostvarila izuzetne operativne rezultate u oktobru - više linija i najviše putnika od osnivanja kompanije.\nDatum / Date: 12.11.2019.\nAir Serbia je nastavila sa izuzetno dobrim operativnim rezultatima iz letnje sezone i u oktobru, koji je do sada tradicionalno važio za mesec sa manjim intenzitetom saobraćaja.\nUkupno je prevezeno 240.696 putnika što je za 13,37 odsto više u odnosu na 212.314 prevezenih u oktobru prošle godine, i što je ujedno i najbolji rezultat za ovaj mesec od pokretanja kompanije.\nPopunjenost kapaciteta za prevoz putnika na letovima iz Beograda povećana je za 3 procentna poena na 75 odsto.\nIzuzetno dobri rezultati ostvareni su i u čarter saobraćaju gde je čarter brend Aviolet prevezao za 30,13 odsto više putnika u odnosu na oktobar prošle godine. Avioni nacionalne aviokompanije tokom prošlog meseca leteli su ka čak 45 destinacija iz Beograda i dvanaest iz Niša, u poređenju sa 37 destinacija iz srpske prestonice ka kojima su saobraćali u istom periodu prošle godine.\n„Veoma smo zadovoljni postignutim rezultatima i uvereni da će se isti trend nastaviti i u narednom periodu. Nove destinacije, pokrenute u junu kao rezultat pažljivog strateškog planiranja, pokazale su se kao pravi potez koji je generisao značajan rast. Raduje nas i što smo ostvarenim rezultatima u velikoj meri doprineli rastu Aerodroma Nikola Tesla, koji u trećem kvartalu 2019. godine iznosi gotovo 10 odsto“, izjavio je generalni direktor Air Serbije Dankan Nejsmit.\nNacionalni avio prevoznik je u tekućoj godini, uspostavljanjem direktnih letova ka čak devet novih destinacija iz Beograda i dvanaest iz Niša, zabeležio najsnažniju ekspanziju od kada posluje pod imenom Air Serbia.


Na ovim mestima ledi se krv u žilama | Luftika\nNaša planeta prepuna je predela od čije lepote zastaje dah, ali postoje mesta od kojih podilazi jeza.\nNeka od njih potpuno su nepristupačna, dok su druga, opet, postala morbidna turistička atrakcija. Pogledajte listu najstrašnijih lokacija na svetu.\nOstrvo ukletih lutaka (Isla de las Munecas), Meksiko\nAokigahara – šuma samoubica, Japan\nZmijsko ostrvo (Ilha da Queimada Grande), Brazil\nKarni Mata hram, Indija\nBolton Strid, Engleska\nPolja smrti, Kambodža\nPočetkom sedamdesetih godina prošlog veka, sovjetski naučnici započeli pripreme za montiranje platforma usred pustinje Karakum u Turkmenistanu, na mestu, gde, kako su procenili, postoje ogromne rezerve nafte. Međutim, kada su započeli bušenje, odjednom se stvorio ogroman krater dubok 30 i širok preko 70 metara. Ispostavilo se da ispod površine leži masivno nalazište metana, koje je potom zapaljeno, kako se otrovni gas ne bi širio, računajući da će celokupna količina sagoreti za nekoliko dana. Od tada je prošlo četiri i po decenije, a vatra u jami još uvek gori istim intenzitetom. Stanovnici okolnih mesta nazvali su ovaj jezivi krater “vrata pakla”.\nRaskošno zeleno ostrvo koje pluta kanalom Ksočimilko na periferiji Meksiko Sitija, bilo je jedna od najpopularnijih turističkih atrakcija u ovom delu grada, ali nakon što se u njegovoj neposrednoj blizini utopila siromašna lepotica, sve se pretvorilo u košmar. Očajan što nije uspeo da spase devojku, čuvar ostrva, izvesni Hulijan Santana, počeo je da kači na drveće lutke koje je trebalo da ga podsećaju na njenu zlu sudbinu i ne dozvole da ga ikada napusti osećaj krivice. Činio je to skoro pola veka, a lutke su u međuvremenu usled vremenskih nepogoda prilično oštećene i deluju sablasno bez glava i udova.\nStanovnici okolnih kvartova tvrde da su uklete i da razgovaraju međusobno mameći ljude u smrt, što potkrepljuju činjenicom da se čuvar Hulio 2001. godine, tačno pedeset godina nakon tragične pogibije nesrećne devojke, udavio na istom mestu. Ostrvo je od tog vremena ponovo otvoreno za posetioce koje privlače jezivi prizori, a i sami donose lutke i kače ih na drveće.\nOd pedesetih naovamo, u ovoj prelepoj divljoj oazi okruženoj stvrdnutom lavom Fudži vulkana, više od 500 ljudi izvršilo je samoubistvo, s tim što je polovina njih, dakle, 250 osoba, oduzela sebi život 2010. godine. Zbog ove zastrašujuće činjenice japanska vlada jednom godišnje čisti šumu od tela, mada bi to mogla činiti i češće jer nema posetioca koji je šetajući Aokigaharom uspeo da izaobiđe nekog od nesrećnika, najčešće predoziranog ili obešenog.\nŠto se dublje zalazi u šumu, nailazi se na sve više ličnih predmeta, odeće i obuće, često se na putu ispreče mali kampovi, napušteni ili sa šatorima u kojima još leže ostaci samoubica. Sablasno deluje i napušteni parking na kojem su očajni ljudi ostavljali svoje automobile, gde ima najnovijih modela automobila ali i vozila koja tu stoje decenijama, kao nemi svedoci nečijeg poslednjeg putovanja.\nPristup ovom ostrvu, smeštenom na 33 kilometra od brazilske države Sao Paulo, zabranjen je od 1920. godine, i to iz vrlo opravdanog razloga: tu sve vrvi od opasnih zmija, koje se u ovoj zemlji nazivaju zlatna glava koplja: ima ih oko 4.000, po jedna na svaki kvadratni metar.\nStupi li se nogom na ovaj komad zemlje koji je svojevremeno bio spojen s kopnom, ali je zbog podizanja nivoa mora postao ostrvo, nema šanse da se izbegne susret sa gmizavcem nešto dužim od pola metra, koji važi za najotrovnijeg na tom podneblju. Užasni toksin ove zmije bukvalno topi tkivo izazivajući truljenje mišića, otkazivanje bubrega, te krvarenje u mozgu i probavnom sistemu.\nOvim hindu svetilištem izgrađenim u pustinji Tar, slobodno trčkara preko 20.000 crnih pacova koji se ovde smatraju svetim životinjama, a čije je prisustvo blagoslov za hiljade hodočasnika koji dolaze da im odaju poštovanje. Prema lokalnoj legendi, pastorak boginje Karni Mata udavio se u jezeru i ona je boga Jamu zamolila da ga oživi.\nOn je pristao pod uslovom da se nastradali dečak i svi pripadnici njegove kaste reinkarniraju kao pacovi. Vernici glodarima donose hranu, pavlaku, žitarice, kokosov orah i posebno pripremljene poslastice. Postoji verovanje da konzumiranje ovih kolačića, kao i svake hrane koju prethodno gricnu sveti pacovi, donosi sreću.\nReka Varfe, koja protiče kroz englesku pokrajinu Jorkšir, veoma je pitoma, ali njeno suženje kod Boltona, poznato pod nazivom Bolton Streed, ozloglašena je smrtonosna zamka iz koje nema izlaza.\nNa prvi pogled nalik potoku okruženom gostoljubivim, glatkim stenama, ovo mesto se čini idealnim za šetnju ili piknik, preskakanje s kamena na kamen deluje kao bezopasna igra, ali nijedna osoba koja je upala u Bolton Strid nije uspela da se spase, zbog izuzetno brzih, jakih struja i oštrih podvodnih stena koje za tili čas prosto “samelju” telo.\nStotine hiljada ljudskih skeleta duž puteva, na obalama reka i ivicama prašuma, poznatih pod nazivom “polja smrti”, predstavljaju jezivo svedočanstvo terora Pola Pota, vođe Crvenih Kmera (komunističkog pokreta u Kambodži), koji je izvršio pravi genocid nad svojim narodom. Tokom četvorogodišnje vladavine, ovaj tiranin-psihopata ubio je preko 20% stanovnika svoje zemlje – neistomišljenika, intelektualaca, pripadnika drugih veroispovesti i nacionalnosti, što prema nekim procenama iznosi oko 1,7 miliona ljudi.\nNakon invazije Vijetnama na Kambodžu, 1979. godine, Pot je svrgnut, ali je narednih osamnaest godina predvodio gerilske jedinice koje su se krile u šumama na granici s Kinom. Nakon što je definitivno poražen, uhapšen je, a umro je u zatvoru ne dočekavši suđenje.\nNajjeziviji psiho trileri >>\noznakemisterije misterije sveta muzej smrti pacovi Planeta Zemlja strah strahovi uzasi uzasna mesta zmije